eKapija | Deficit budžeta Srbije na kraju 2015. iznosio 114,4 milijardi dinara\nIzvor: Beta | Ponedeljak, 01.02.2016.| 17:46\nDeficit budžeta Srbije na kraju 2015. iznosio 114,4 milijardi dinara\nDeficit budžeta Srbije na kraju 2015. godine bio je 114,4 milijardi dinara, a zajedno sa rashodima iz projektnih zajmova 129,8 milijardi dinara, objavilo je Ministarstvo finansija.\nU decembru prošle godine su ostvareni prihodi u iznosu od 89,5 milijardi dinara, a rashodi su iznosili 165,7 milijardi dinara, tako da je deficit bio 76,2 milijardi dinara. Poreski prihodi u decembru su iznosili 76,3 milijardi dinara, a najveći prihod zabeležen je po osnovu PDV i iznosi 36,3 milijardi dinara.\nNavodi se da je prihod je nešto veći od očekivanog, jer je jedan deo povraćaja po osnovu PDV isplaćen početkom januara.\nZnačajan prihod zabeležen je po osnovu akciza zbog formiranja zaliha akciznih proizvoda, što je karakteristično za period pre stupanja na snagu novih iznosa akciza, s obzirom da se u januaru akcize povećavaju u skladu sa Zakonom o akcizama. Po osnovu akciza je ostvareno 26,4 mlijardi dinara.\nPorez na dohodak je ostvario najbolji rezultat u decembru s obzirom na isplate 'trinaeste plate', bonusa, nagrada i ostalih jednokratnih plaćanja karakterističnih za kraj godine.\nVeliki iznos neporeskih prihoda u decembru delom je ostvaren zahvaljujući plaćanju zaostalih obaveza po osnovu taksi i naknada i iznosio je 11,9 milijardi dinara, dok su donacije bile 1,4 milijardi dinara.\nOd 165,7 milijardi dinara koliki je iznos decembarskih rashoda, 43 milijarde dinara je vezano za preuzimanje pojedinih obaveza u javni dug Srbije. Po ovom osnovu preuzet je dug preduzeća "Srbijagas" prema NIS-u od 23,4 milijardi dinara, dug prema vojnim penzionerima u iznosu 10 milijardi dinara i 9,6 milijardi dinara duga za subvencije za poljoprivredu.\nObaveze po osnovu vojnih penzija su klasifikovane kao socijalna zaštita, a druge dve stavke su prikazane kao subvencije.\nIzdaci za plate su povećani zbog isplate dugovanja po osnovu naknada za prevoz zaposlenima u MUP-u, a veći su i transferi organizacijama obaveznog socijalnog osiguranja (Fond PIO, RFZO, NSZ i fond SOVO).\nVeći iznosi novca prebačeni su fondovima kako bi se premostio nedostatak sredstava usled manjih prihoda koji je karakterističan za početak godine i obezbedila redovna isplata njihovih prinadležnosti, što je rezultiralo suficitom kod fonda PIO, RFZO i NSZ.\nNa nivou opšte države zabeležen je deficit u iznosu od 148,6 milijardi dinara, odnosno 3,7 odsto BDP.


Press Online :: Društvo :: Ako još niste odustali od letovanja na brčkanje bez testiranja i karantina možete u još ŠEST ZEMALJA, a neke su vrlo egzotične / print=true\nŠanse da grčke vlasti 1. avgusta otvore granice za mnogobrojne srpske turiste koji su planirali da letuju na Halkidikiju, Lefkadi, Tasosu... bilo gde u Grčkoj trenutno su - minimalne. Po proceni turističkih radnika, kako naših tako i grčkih, sezona je propala barem do septembra.\nNa ovom mini spisku nalaze se dve zemlje koje su i inače među omiljenima kod srpskih turiosta - Turska i Egipat.\nI jedni i drugi, za sada, dozvoljavaju svim srpskim turistima da putuju bez ikakvih "korona uslova": testiranja ili samoizolacije. Zato nije čudo što su se neke naše turističke agencije ekspresno odlučile na promociju ovih aranžmana.\nJoš jedna zemlja koja ima interesantno more, mada je prethodnih godina bila tek u fazi istraživanja od srpskih putnika je - Albanija.\nZa ulazak državljana Srbije u Albaniju, kako stoji na sajtu našeg Ministarstva spoljnih poslova, "nema poslebnih uslova, državljani Srbije mogu bez ograničenja da uđu ili tranzitiraju, a u Albaniji nije moguće uraditi test na prisustvo virusa bez simptoma".


Digitalizacija u javnoj upravi: Ministarka Jujić na regionalnoj konferenciji - Srpskainfo\nMinistarka uprave i lokalne samouprave RS Senka Jujuć, učestvovala je danas u radu Regionalne konferencije o modernizaciji javne uprave, koju je organizovala Nacionalna akademija za javnu upravu Republike Srbije, a koja se održala onlajn.\nMinistarka Jujić se učesnicima konferencije obratila na panel diskusiji „Uloga digitalizacije u javnoj upravi“, ističući značaj unapređenja javne uprave u Republici Srpskoj, kroz proces digitalizacije. Takođe je istakla aktivnosti Vlade Republike Srpske i njenih resornih ministarstava u procesu transformacije usluga iz „analognog“ u „virtuelni“ i spremnost da se ti procesi kontinuirano odvijaju, navodi se u saopštenju.\n– Reforma javne uprave u Republici Srpskoj mora biti usmjerena prema korisnicima usluga kroz uvođenje novih tehnologija i pristupa uz povećanje digitalne interakcije, a što će svakako uticati na brži odgovor uprave na zahtjeve koji dolaze od građana – rekla je ministarka Jujić.\nOna je podsjetila da je međusobna saradnja Ministarstva uprave i lokalne samouprave Republike Srpske i Ministarstva državne uprave i lokalne samouprave Republike Srbije od izuzetnog značaja za sprovođenje reforme javne uprave te napomenula da će ta saradnja biti nastavljena.\nKonferencija je okupila predstavnike Vlada i organa uprava iz regiona i poslovne zajednice te međunarodne eksperte iz oblasti javne uprave, komunikacija i digitalizacije sa područja Republike Srpske, Sjeverne Makedonije, Slovenije, Srbije, Hrvatske, Crne Gore i Velike Britanije.\nDigitalna Srpska konferencijaMinistarstvo uprave i lokalne samoupraveSenka Jujić\n“Imamo dovoljne količine vakcina” Jujućeva pozvala građane da se vakcinišu protiv korone


Medvedev: Rusija uvažava izbor američkog naroda - 09.11.2016, Sputnik Srbija\nMedvedev: Rusija uvažava izbor američkog naroda\nRuski premijer Dmitrij Medvedev komentarisao je izbor Donalda Trampa za predsednika SAD. 09.11.2016, Sputnik Srbija\n23:03 09.11.2016 (Osveženo: 12:20 10.11.2016)\n© Sputnik / Aleksandr Astafьev / Uđi u foto-galerijuPremijer Rusije Dmitrij Medvedev tokom posete Izraelu\nRuski premijer Dmitrij Medvedev komentarisao je izbor Donalda Trampa za predsednika SAD.\n9 Novembar 2016, 18:31\n„To je, kao prvo, suvereni izbor građana Sjedinjenih Američkih Država. Kao drugo, mi se prema njemu odnosimo sa uvažavanjem i naravno, spremni smo da razvijamo kontakte sa novoizabranim predsednikom Donaldom Trampom i sa potpredsednikom kojem sam već čestitao na izboru“, izjavio je Medvedev.\nRanije je ruski premijer čestitao Majklu Pensu na izboru za potpredsednika SAD.\nSve će zavisiti od raspoloženja nove administracije\nRazvoj saradnje Rusije i SAD zavisiće od raspoloženja nove administracije, Moskva je spremna da zatvori žalosno poglavlje odnosa između dve zemlje, izjavio je ruski premijer.\n„Naravno, sve će zavisiti od raspoloženja nove administracije: ako su spremni za razvijanje sveobuhvatne saradnje sa našom zemljom i zatvaranje ove tužne stranice koja je poslednjih godina napisana naporima aktuelne američke administracije, mi smo takođe spremni za to“, rekao je Medvedev novinarima.\n„Govorim o tome da je na našim državama posebna odgovornost za održavanje globalne bezbednosti u svetu i na osnovu statusa naših država i na osnovu vrlo poznatih razloga“, dodao je on.


OLAKŠAN RAD KOMPANIJAMA: Čadež o dogovoru sa sastanka "mali Šengen" | Novosti.RS\nOvo je ocenio predsednik Privredne komore Srbije Marko Čadež povodom odluka koje su donete na video sastanku predsednika Aleksandra Vučića sa premijerima Albanije Edijem Ramom i Severne Makedonije Zoranom Zaevim, a koje će se primenjivati od 10. novembra. Između ostalog, postignut je dogovor između tri zemlje o radnim dozvolama i bržem carinskom radu.\nČadež je rekao da će tačke koje su dogovorene umnogome olakšati rad kompanijama, koje se na terenu suočavaju sa problemima svaki dan i koje znaju da kamioni čekaju i koji dokumenti treba da se priznaju međusobno. -To je jedna od veoma važnih stvari, kao i sporazum o radnim dozvolama, što praktično znači da se uspostavlja jedinstveno tržiste rada u tri zemlje- ukazao je Čadež.\nOn je izrazio nadu da će se i ostali partneri iz svih šest ekonomija u regionu zapadnog Balkana priključiti i tako pokazati da ovo ima smisla, a da ljudi koji rade imaju korist od toga.\n- Izuzetno je značajno što je postignut veoma snažan dogovor da se ide na međusobne sporazume za prelazak granica, da li je u pitanju carina, veterina ili fitosanitarna inspekcija, da se ubrza taj proces - istakao je Čadež. - Ministar finansija sa svojim partnerima i u Tirani i u Skoplju radi na tome veoma dobro.\nNa osnovu tih novih principa koji se primenjuju već u Evropi, kako navodi, plasman robe će biti lakši, a kompanije konkurentije, što će to značiti veliki pomak. On je zaključio da i u pogledu borbe protiv virusa korona može mnogo da se učini. ako se zajednički nastupa u regionu, kada su u pitanju nabavka opreme, vakcina, logitisticki centri...\nMarko Čadež mali Šengen Aleksandar Vučić kompanije


RIO TINTO! LITIJUM - velika šansa I/ILI velika pretnja DETALJNA ANALIZA 3\t119\nuživo na kuriru pratite događanja iz minuta u minut\nSnezana Djuric Pijevac 28.09.2021. 09:23h 12:20h\nJARINJE - Administrativni prelazi na severu Kosova Brnjak i Jarinje i dalje su pod blokadom zbog protesta Srba nezadovoljnih odlukom prištinskih vlasti o ukidanju tablica sa neutralnom oznakom. Putevi Leposavić - Raška i Ribarići - Zubin potok blokirani su za saobraćaj, a situacija na prelazima je mirna.\n1 / 3 Foto: Z.Š.\nNekoliko oklopnih vozila specijalne jedinice policije nalazi se nedaleko od prelaza Jarinje, a pet vojnika Kfora juče je po prvi put došlo do prelaza i vratilo se nazad, kako je najavljeno iz komande medjunarodnih snaga u Prištini, u sklopu pojačanih patrola.\nSrbi sa severa Kosova zahtevaju ukidanje odluke o zameni registarskih tablica, i da se povuku specijalne jedinice kosovske policije koje nadgledaju sprovodjenje te mere.\n12.10 - Pogledajte smenu ROSU na Jarinju.\n11.08 - EP poziva Beograd i Prištinu da hitno nađu rešenje kroz dijalog. Izvestioci i šefovi delegacija Evropskog parlamenta za Beograd i Prištinu pozvali su obe strane da hitno pronađu mirno i održivo rešenje kako bi se osigurala bezbednost svih građana.\n"Želimo da vidimo povlačenje specijalne policije i svih jedinica vojske i uklanjanje blokada puteva. Trebalo bi prestati sa jednostranim akcijama i provokacijama i zapaljivom retorikom, koje povećavaju tenzije i utiču na dobrobit lokalnih zajednica", navodi se u pisanom saopštenju četiri parlamentarca. Oni pozivaju EU i njene partnere da nastave da rade na deeskalaciji krize, a lidere Beograda i Prištine da koriste platformu dijaloga uz posredovanje EU za rešavanje svih otvorenih pitanja, uključujući i ona vezana za slobodu kretanja.\n10.41 - SAD će se angažovati na smanjenju tenzija na KIM. SAD će u saradnji sa EU, NATO i Beogradom i Prištinom pokušati da preduzme neodložne korake kako bi se zaustavila eskalacija tenzija (na severu KiM), omogućio dalji napredak dijaloga pod okriljem EU i sprečio negativan uticaj na svakodnevni život građana, poručuje se iz Stejt departmenta. SAD apeluju na Beograd i Prištinu da se vrate dijalogu uz posredovanje EU i da bez odlaganja rešavaju sva sporna pitanja, uključujući ona vezana sa energetiku i druge oblasti koje utiču na svakodnevni život građana, ističući da SAD nemaju recept za rešavanje problema.\n09.00 - Patrola Kfora sa dvoja vozila pojavila se oko 9 časova u blizini Jarinja na oko kilometar od srpske blokade. Oni su se popeli na uzvisinu iznad sela Košutica i sa 6-7 vojnika osmatraju i izviđaju položaje Srba u blokadi.\n08.25 - Kancelarija za KiM: Napad na Srbe u Kosovskoj Mitrovici je nedopustiv incident. Kancelarija za Kosovo i Metohiju ocenila je danas napad na grupu Srba u južnom delu Kosovske Mitrovice kao nedopustiv incident koji je nastavak i posledica akcija Prištine. U saopštenju se dodaje da je "napad na svakog Srbina na Кosovu i Metohiji napad na čitav srpski narod", i da će "inspiratori hajke" odgovarati za to što čine.\n"Multietničko društvo se ne pravi noževima, flašama, demonstracijama sile, niti mržnjom prema komšijama i sugradjanima, i ovih dana je postalo više nego jasno da Priština želi da Srba ili nema, ili da budu zatvoreni u rezervate, bez prava na kretanje, jezik i slobodno mišljenje", navodi se u saopštenju. Grupa od 15-tak Srba napadnuta je juče u južnom delu Kosovske Mitrovice, a prema saopštenju kosovske policije, zbog napada je uhapšeno deset osoba, od kojih dvojica maloletnika.\n08:20 - Drecun: Ako Kfor želi da bude faktor stabilnosti, neka se ponaša tako. Predsednik skupštinskog odbora za Kosovo i Metohiju Milovan Drecun potvrdio je za RTS da je juče bilo sastanka između Kfora i prištinske samouprave i da je ponuđeno da Kfor zameni Rosu na punktovima, ali se ne zna da li je to prihvaćeno.\n"Kfor je bio prisutan i 20. septembra pa smo dobili destabilizaciju situaciju, ako već jesu faktor stabilnosti, ne smeju to da dozvole, Kfor i Euleks su znali da će Kurti to da uradi, i nisu se usprotivili tome", ukazuje Drecun. Prema njegovim rečima, Kfor kada se stara o bezbednosti, mora da vodi računa i o političkoj situaciji na severu.\n"Ako Kfor želi da bude faktor stabilnosti, neka se ponaša tako. Bojim se da je pojavljivanje Kfora možda uzrokovano našim aktivnostima u centralnoj Srbiji i pokazivanje prisustva da su tu i da nadgledaju situaciju", navodi Drecun i podseća da su pripadnici specijalne policije nekoliko puta nepotrebno maltretirali Srbe, a Kfor nije bio tu. Naglašava da je politička akcija najvažnija – da se Priština natera da povuče specijalce.\n08.01 - Mirno jutro na Jarinju. Na putu od Leška do Jarinja nije bilo patrola Kfora i ljudi koji protestuju su ih prvi put videli juče, petoricu poljskih pripadnika Kfora. U saopštenju Kfora od juče navodi se da je pojačano prisustvo patrola i na severu i na jugu KiM, javlja RTS.\nPodsećamo da je sinoć u južnom delu Kosovske Mitrovice došlo do napada na grupu mladića, privedeno je 10 osoba, među kojima i dvoje maloletnih, saopštila je kosovska policija. Slučaj je predat tužiocu, koji je odredio pritvor, a postupci se vode i protiv maloletnika.


Prijave za specijalizovane srednje škole predaju se online do 07. aprila - www.lobi-info.rs\nMarija K. 3. aprila 2020., 10:41 4.2k Views\nU pitanju su škole za koje se do sada osim Male mature polagao i poseban prijemni ispit za nadarene učenike sa posebnim sposobnostima ili talentima.\nNadareni učenici osnovnih škola, osim prijemnog ispita, moraju da polažu i malu maturu, kao i svi ostali đaci čiji je izbor da konkurišu za srednje stručne škole ili gimnazije.\nPrijemni ispiti za ove škole biće održan na uobičajeni način, a biće zakazan kada epidemiološki rizici zbog virusa korona budu svedeni na najmanju moguću meru – saopštilo je juče Ministarstvo prosvete, nauke i tehnološkog razvoja.\nTo znači da se odustalo od ranije najavljivanog onlajn ispita za nadarene učenike. Razlog za to je što oko 10 odsto do sada prijavljenih učenika nije u mogućnosti da polaže onlajn.\nU školama su, inače, postojale nedoumice oko onlajn polaganja, posebno za umetničke škole, gde đaci imaju praktičnu proveru znanja – igra, provera sluha, crtanje, slikanje i vajanje.\nOva online prijava važi za sledeće specijalizovane škole:\nŠkola u kojoj se deo nastave ostvaruje na stranom jeziku (dvojezična odeljenja)\nFilološka gimnazija i filološka odeljenja\nOdeljenje gimnazije za učenike sa posebnim sposobnostima za računarstvo i informatiku\nOdeljenje za učenike sa posebnim sposobnostima za fiziku\nOdeljenje gimnazije za učenike s posebnim sposobnostima za biologiju i hemiju\nMatematička gimnazija i matematička odeljenja\nU muzičkim školama\nU baletskim školama\nU umetničkim školama likovne oblasti\nPrijava za specijalizovane srednje škole može se popuniti na we stranici Ministarstva prosvete: prijavazaprijemni2020.mpn.gov.rs\nU upitnik koji se popunjava unose se lični podaci učenika, njegova opremljenost za eventualno online polaganje i izbor željene specijalizovane škole.\nRok traje samo do 07. aprila, pa podsećamo sve osmake koji su izabrali ove srednje škole da se što pre prijave za polaganje prijamnih ispita.\nPrethodna objava Nove sezone serija i jedna premijerna- bindžovanje može da počne !\nSledeća objava Ovo su termini kada je dozvoljeno šetati ljubimce u vreme policijskog časa\nOvo su termini kada je dozvoljeno šetati ljubimce u vreme policijskog časa


NOVI POTEZ DUŠKA KNEŽEVIĆA: Krivična prijava PROTIV ĐUKANOVIĆA JER JE VOĐA KRIMINALACA | Najnovije vesti - Srbija danas\n14.03.2019. • 14:15 Tanjug\nFoto: printscreen/Youtube/Al Jazeera balkan\nAdvokatski tim predsednika Atlas grupe Duška Kneževića predao je danas Specijalnom državnom tužilaštvu krivičnu prijavu protiv predsednika Crne Gore Mila Ðukanovića, kojom se tereti da je "organizator kriminalne organizacije", saopšteno je iz Atlas Grupe.\nU saopštenju se navodi da krivična prijava optužuje Ðukanovića da je njegov plan bio da se od Kneževića oduzme celokupna imovina koju poseduje u Crnoj Gori, odnosno imovina koju poseduju njegove banke i ostala privredna društva.\n- Pored Ðukanovića, krivičnom prijavom su obuhvaćeni guverner CBCG Radoje Žugić, privremena upravnica Atlas banke Tanja Terić, bivši privremeni upravnik IBM banke Milan Remiković, Specijalni državni tužilac Milivoje Katnić, predsednik Privrednog suda Blažo Jovanić, stečajni upravnik Meljine kompleksa doo Saša Zejak i Olivera Mihajlović Elez iz PZU Meljine - navodi se u saopštenju.\nOni su, kako pojašnjavaju, označeni "kao članovi kriminalne organizacije na čijem čelu je Ðukanović, koja je formirana radi sticanja protivpravne imovinske koristi u iznosu od 170 miliona evra".\nKnežević, kojeg Crne Gora potražuje zbog navodnih finansijskih malverzacija, je ranije danas najavio da će protiv Ðukanovića njegov pravni tim podneti krivičnu prijavu. On je rekao da će krivičnom prijavom Ðukanovića optužiti da je, kako je naveo, "vođa organizovane kriminalne grupe".\n- Da, podnosimo krivičnu prijavu - kazao je Knežević.\nOn je ranije kazao da je njegov advokatski tim pripremio "pravne radnje prema Ðukanoviću i njegovoj familiji".\n- Sigurno će to izazvati veliki politički zemljotres u Crnoj Gori, jer će to biti prvi put da neko da podigne krivičnu prijavu protiv predsednika države da je vođa organizovane kriminalne grupe - kazao je Knežević.\nOn je, kako se navodi, upozorio ljude u tužilaštvu i sudstvu da "dobro vode računa šta rade i ko učestvuje u montiranim procesima i nameštanju dokaza i izvođenju lažnih svedoka".\nKnežević se, kaže, nada da će taj njegov postupak dodatno motivisati ljude da izađu na proteste. Predsednik Atlas Grupe je ocenio da bi odlazak Ðukanovića sa vlasti bio spasonosan za Crnu Goru. Inače, Ðukanović je u više navrata do sada negirao sve optužbe koje je na njegov i račun njegove porodice izneo Knežević.\nÐukanović je pozvao građane kojiučestvuju na protestima da budu oprezni kako njihove ideje, kako je rekao, ne bi bile zlupotrebljene u političke svrhe.\nDuško Knežević Milo Đukanović Crna Gora organizovana krimihnalna grupa


Naučni skup “Ekonomija danas” u Andrićgradu – Visegradlive.com\nRadno vrijeme prilagoditi vremenskim uslovima\nPočinje sezona kupanja na Tjentištu, za vikend di-džej žurke i nastup Mine Кostić\nVruće, popodne mogući pljuskovi\nHome / Visegrad / Aktuelnosti Višegrad / Naučni skup “Ekonomija danas” u Andrićgradu\n1. Septembra 2016.\tAktuelnosti Višegrad 492 Views\nUniverzitet u Istočnom Sarajevu organizovaće danas naučni skup “Ekonomija danas” u Andrićgradu.\nDvodnevni naučni skup, na kojem će svoje radove predstaviti 80 referentnih naučnih radnika iz zemlje i inostranstva, otvoriće predsjednik Akademije nauka i umjetnosti Republike Srpske Rajko Kuzmanović, saopšteno je iz Univerziteta Istočno Sarajevo.\nUčesnike skupa u Andrićgradu pozdraviće i rektor Univerziteta u Istočnom Sarajevu Radoslav Grujić, kao i predsjednik Naučnog odbora skupa Spasoje Tuševljak.\nAutori će prezentovati 55 naučnih referata o temi “Slobode, konkurencija, subvencije” i pokušati da odgovore na neke od ključnih pitanja i problema savremene ekonomske, društvene i političke realnosti.\nUvodničari na plenarnoj sesiji biće Spasoje Tuševljak, akademici Rajko Tomaš, Časlav Ocić i Nenad Vunjak, te profesori Radomir Božić i Slobodan Reljić.\nNa marginama naučnog skupa, koji se treći put održava u Andrićgradu, danas u 18.00 časova biće održan okrugli sto “Politička stabilnost kao osnova ekonomskog oporavka i razvoja Republike Srpske i BiH”.\nNa okrugli sto pozvani su zvaničnici iz institucija Srpske i BiH, ugledni intelektualci, predstavnici međunarodnih organizacija koje djeluju u BiH, kao i medija.\nPo završetku okruglog stola, u 21.00 čas biće organizovana svečana večera.\nDrugog dana, predviđeno je da učesnici posjete značajne kulturno-istorijske i vjerske spomenike, kao i turističke destinacije u Višegradu, Novom Goraždu i Čajniču.\nOVOGODIŠNJE Vidovdanske svečanosti, koje se tradicionalno, na veliki praznik, održavaju u Andrićgradu, obeležiće otvaranje …


Kon najavio da nam stiže novi soj korona virusa, a onda pomenuo Svetog Jovana - alo.rs\nAUTOR: Alo.rs/Tanjug/A.J. DATUM I VREME: 18.01.2021. 14:50\nDr Predrag Kon izjavio je da se neprekidno pojavljuju novooboleli i da treba pratiti kako će se epidemiološka situacija odvijati nakon početka školske godine i Svetog Jovana\nPredrag Kon, Foto: screenshot/Novo jutro\n"Nije isključeno da novi soj virusa korona, koji se pojavio na Zapadu, dođe i kod nas, zato će zaštita od novog soja zavisiti od naše brzine sprovođenja vakcinacije", izjavio je danas epidemiolog Predrag Kon.\nIstiče da će veća imunizacija dati i bolji kolektivni imunitet, koji će, dodaje Kon, ukoliko dođe novi soj u Srbiju biti "veća zaštitna barijera".\nUkupan broj glasova: 982\nDa: 38% (375)\nNe: 44% (428)\nMožda: 18% (179)\nUkazuje i na to da, bez obzira na padanje broja novozaraženih, još uvek ima mnogo pacijenata na intenzivnoj nezi i respiratorima.\nKon kaže da zbog toga trenutne situacije mere moraju ostati na snazi, jer bi, ističe, svako popuštanje mera značilo nagli skok broja zaraženih.\nGovoreći o vakcinama, Kon navodi da je Fajzerova vakcina dobila trajnu dozvolu, da se očekuje da uskoro i Sputnjik V dobije trajnu, dok se za kinesku očekuje da najpre dobije privremenu, a kasnije trajnu od naše Agencije za lekove i medicinska sredstva.\nOvo su zemlje u kojima Srbi mogu da putuju bez PCR testa i karantina!


► Dimitrije Boarov: Narod se pita\nImao sam na umu onu čuvenu američku ciničnu ekonomsku tezu da su “odluke o novcu suviše ozbiljne da bi se donosile demokratski” jer je suštinu tih odluka veoma teško objasniti običnom čoveku, odnosno narodu. Dakako, sagovornici su me odmah “poklopili” tezom da demokratije i nema bez “narodnog odlučivanja”, te da je problem Srbije što se narod obično i nije ništa pitao, dok nije bilo sigurno da će odgovoriti “onako kako treba”.\nS tim u vezi setio sam se da je svojevremeno Igor Mandić (na tragu Volterove rečenice da je “narod uvek samo narod”) rekao da je nacionalizam proizvod elita, te da bi, da po sećanju parafraziram njegovu (samo)ironičnu tezu, elitni političari preko televizije trebalo da zabrane narodu nacionalizam, pa bi on bio brzo prepolovljen. Ima i u tome nečega, ko ne veruje neka pročita Molnarovu knjigu “Borba protiv despotizma na poprištu teorije”, koja je pre nekoliko meseci izašla u Novom Sadu. Ovaj istraživač “istorije ideja” svoju priču je krenuo čak od Aristotela, koji je valjda prvi uočio razliku između despotije i tiranije – tiranija se uspostavlja silom, a despotija uz saglasnost najnižih.\nMolnar se u ovoj knjizi, između ostalog, bavi idejama Aleksisa de Tokvila, koji je još početkom 19. veka lansirao sintagmu takozvanog “demokratskog despotizma”, kako je nazvao opasni fenomen u modernim demokratijama koji nastaje kao “rezultat kompromisa između upravnog centralizma i neke od varijanti narodnog suvereniteta”. I zagovornici “narodnog suvereniteta” u Velikoj Britaniji svoju kampanju oslonili su na zavodljivi “povratak našoj državi” i njenom upravnom centralizmu, a protiv “briselskog centralizma” u upravi Evropskom unijom. Ni demagogije nije falilo.\nBregzitovska mešavina agrarno-imperijalnog patriotizma i “antifederalizma” prema EU očigledno je delovala u Velikoj Britaniji, a deluje i u mnogim drugim i drugačijim zemljama. Eno, “ostaci Koštuničine stranke” proslavili su uspeh Bregzita i ne čitajući pažljivo Putinovu prigodnu izjavu, koja nije bila oprezna samo iz diplomatskih razloga nego i iz vrlo praktičnih ekonomskih, pa i političkih. Inače, u toj koloni, koja smatra da je Bregzit zapravo “Putinov uspeh”, nalazi se šareno društvo – od Vojislava Šešelja (dakako) sa glogovim kolcem do američkog stručnjaka za Balkan Danijela Servera, od odlazećeg britanskog premijera Dejvida Kamerona do nemačkog radija Dojče Vele, itd.\nPošto sam u gorespomenutoj TV emisiji ustvrdio da Bregzit zapravo nije ni u interesu Rusije, ovde ću samo objasniti na čemu se zasniva moj utisak. Prvo, Rusija se neće lakše dogovoriti sa Nemačkom, kao sve jačim liderom EU, oko ukidanja trgovinskih sankcija samo zbog toga što će se američka “londonska ruta” uticaja na EU sve više premeštati na “berlinski koridor”. Jačanje američkog dolara i slabljenje evra obnoviće ciklus pada cena sirove nafte i gasa na svetskom tržištu, što je veoma bolno za Rusiju. London je bio stecište i sedište i ruskog finansijskog kapitala koji je poslovao po Evropi, pošto je on bio jedno od najliberalnijih megatržišta “vrućeg novca” – svaka alternativna lokacija tog kapitala ne odgovara ni ruskim oligarsima, a ni državnim menadžerima. Rusiji, u krajnjoj liniji, ne odgovara ni, sada nešto verovatnije, jačanje vojnih budžeta Nemačke i Francuske u budućnosti (već danas zbir ova dva budžeta iznosi oko 88 milijardi dolara i veći je od nominalnog vojnog budžeta Ruske Federacije, koji se ceni na 77 milijardi dolara). Mogao bih nabrajati još argumenata, pa opet ne bih stigao do Srbije.\nInače, širom evropskog kontinenta, pa i u srpskoj štampi, stalno se širi front kratkovidog osporavanja politike nemačke kancelarke Angele Merkel, pa se i Bregzit shvata kao prevashodno poraz njene orijentacije (tu je premijer Vlade Srbije Aleksandar Vučić eksplicitni izuzetak). Tim povodom, u karikaturi, treba zamisliti da u Nemačkoj na vlast, umesto Angele Merkel, dođe neko ko će tamo zagovarati “povratak našoj zemlji”, to jest zamislite da u Berlinu vlast preuzme neki “nemački Džonson”, “nemački Erdogan”, “nemački Orban” ili neki drugi “jaki čovek” snažnih patriotskih osećanja (na “nemačkog Putina”, koji bi poveo politiku “povratka snage i dostojanstva Nemačke”, ne smem ni da pomislim). Nadajmo se da će i “smanjena” Evropska unija blagovremeno obuzdati takve tendencije kod manjih zemalja jer, kad to dođe do najvećih, onda se neka preteća katastrofa ne može zaustaviti.


Stručnjaci: Srbija najviše zaostaje za svetom u oblasti zaštite životne sredine • Poportal\n„Srbija nedopustivo malo novca odvaja za zaštitu životne sredine. Ne postoji oblast u kojoj Srbija više zaostaje za svetom nego što je to zaštita životne sredine„, kazao je član Fiskalnog saveta Vladimir Vučković.\n„Za sada izdvajanja za te namene iznose između 150 i 200 miliona evra godišnje iz republičkog i lokalnih budžeta, a potrebno je svake godine to povećavati, najpre na oko 500 miliona evra godišnje u narednih pet godina, pa onda još više„, rekao je on.\n„U poslednjih pet godina je oko 15 odsto planete bilo toplije za dva i više stepeni od perioda pre industrijske revolucije, a medju pogođenim državama našla se i Srbija„, kazao je on i dodao da to ukazuje da se ovde klima brže menja nego u ostatku sveta.\n„Mesto čoveka u biosferi je takvo da ga nema nijedna druga organska vrsta – ima ga svuda, koristi sve i njegova populacija raste, a on se ponaša nipodaštavajuće prema prirodi, iako bez tog besplatnog ‘servisa’ resursa koji mu ona pruža ne bi mogao da opstane„, kazao je on.\n„Od 1990. do 2016. godine Evropska unija smanjila je emisiju gasova sa efektom staklene bašte, pre svega ulaganjem u energetski sektor, za 23 odsto uz istovremeno povećanje BDP-a od 53 odsto„, rekla je Božanić.\n„U Srbiji je stanje daleko od ružičastog i najveći pojedinačni negativan uticaj na ljudsko zdravlje, kao i svuda u svetu, ima zagađeni vazduh. Prema procenama SZO, u Srbiji se godišnje desi 6.400 prevremenih smtri zbog zagađenog vazduha, što je prema broju stanovnika veoma visok procenat„, kazala je ona.


08.02.2010 u 09:56\nVehabijska veza Beča i Gornje Maoče\nOd našeg stalnog dopisnika Banjaluka, 8. februara – U tekstu u bečkom „Standardu” o vezama bosanskohercegovačkih vehabija, nedavno uhapšenih u Gornjoj Maoči, sa istomišljenicima u austrijskoj prestonici – Beču, nije otkriveno ništa o bosanskohercegovačkim prilikama. „Intenzivna razmena”, kako je „Standard” nazvao odnos ...\nU BiH ima još Maoča\nOd našeg stalnog dopisnika Banjaluka, 7. februara – Postojanje izolovanih enklava, kao što je ona u Gornjoj Maoči, u kojima se šire ideje koje su u drugim delovima sveta već dovele do masovnih zločina, predstavljalo bi bezbednosni rizik i Bosnu i Hercegovinu i za njeno okruženje. Ovo je, komentarišući policijsku akciju „Svetlost”, u kojoj je uhapšeno sedam...\nVehabije u pritvoru\nOd našeg stalnog dopisnika Banjaluka, 5. februara – Sud Bosne i Hercegovine odredio je danas jednomesečni pritvor Nusretu Imamoviću, Safetu Barčiću, Edisu Bosniću, Dževadu Hodžiću, Hajrudinu Ribiću, Senadu Midžiću i Mersedu Čekiću, vehabijama uhapšenim pre tri dana u Gornjoj Maoči, kod Brčkog. Oni su osumnjičeni da su, kao organizovana grupa, pripremali napad na ustavni pored i...\nPredložen pritvor za uhapšene vehabije\nOd našeg stalnog dopisnika Banjaluka, 3. februara – Za sedmoricu vehabija, uhapšenih juče u policijskoj akciji „Svetlost”, izvedenoj u Gornjoj Maoči kod Brčkog, tužilac Posebnog odseka za organizovani kriminal, privredni kriminal i korupciju Tužilaštva BiH predložio je određivanje jednomesečnog pritvora. U saopštenju Tužilaštva BiH navedeno je da je, posle ispitivanja,...\nAdis Murić (21) i Bajram Aslani (28), koji je u bekstvu osuđeni su juče u Specijalnom sudu u Beogradu na po osam godina zatvora, Nedžad Bulić (31), koji je takođe u bekstvu, na sedam godina, a Enes Mujanović (19) na četiri godine zatvora. Obrazlažući presudu grupi poznatoj kao vehabije, predsedavajući sudija Milan Ranić je naveo da je sud utvrdio da su oni krivi za udruživanje radi...\nPočele završne reči na suđenju vehabijama\nPred Posebnim odeljenjem Okružnog suda u Beogradu juče je počelo iznošenje završnih reči na suđenju grupi od 15 novopazarskih vehabija optuženih za terorizam i nedozvoljeno držanje oružja i eksploziva. Zamenik specijalnog tužioca Jovica Jovanović naveo je u završnoj reči kako je nesumnjivo utvrđeno da su se optuženi najranije od druge polovine 2006. godine „međusobno udružili na stvaranju...\nVehabije i Srbi jedni pored drugih\nMaglaj – Iz Bočinje su već odavno deložirani mudžahedini. U ovom srpskom selu danas je sedam kuća naseljenih vehabijama, odnosno bivšim mudžahedinima, i stotinak dimova srpskih povratnika. Bez obzira što „ljudi sa dugim bradama i trofrtaljnim hlačama“ nema baš tako puno, u selima pod Ozrenom još uvek se ne može stati nakraj problemima sa kojima se susreću srpski...\nPročitane SMS poruke vehabija\nU nastavku suđenja grupi od 15 novopazarskih vehabija, pročitana je sadržina poruka koje su razmenjivali optuženi i Ismail Prentić, koji je poginuo prilikom pokušaja hapšenja 2007. godine. „Biće dobro, inšalah, ja molim Alaha da me usmrti, ne dam im se živ, inšalah”, naveo je Prentić u SMS-u koji je poslao nepoznatoj osobi 17. aprila 2007. godine, tri dana pre nego što je stradao....\nMurić poriče optužbe za terorizam\nAdis Murić i Enes Mujanović, optuženi u novom procesu protiv novopazarskih vehabija, odbacili su optužbe za protivustavnu delatnost i planiranje ubistava srpskih policajaca na početku suđenja pred Specijalnim sudom. „Ovo je pisao teroristički srpsko-kosovski četnik koji ispoljava mržnju prema muslimanima. Tužilac mi liči na američkog slugu, a ne na Srbina”, izjavio je Murić dok je...\nSuđenje novoj grupi takozvanih vehabija, koju čine trojica novopazarskih muslimana i jedan mladić iz Kosovske Mitrovice, počinje za pet dana, tačnije, 17. decembra pred većem Specijalnog suda kojem će predsedavati sudija Milan Ranić. Četvorica optuženih terete se za pripremu terorističkih akcija koja je, pored ostalog, uključivala i obuku za upravljanje avionima i povezivanje sa istomišljenicima u...


Najava emisije - 10. jun\nponedeljak, 4. juni 2012., 14:57\nPred zaista veliko finale koje nas očekuje u prestonici, Jelen Top 10 tim seli se još jedanput van Beograda!\nMuzički karavan stiže u petak u Obrenovac!\nSvi kraj malih ekrana u nedelju su pozvani da isprate ovaj rock and roll spektakl za pamćenje kroz koji vas Lazar i Ana provode uz sjajnu muzičku podršku, bendove Block Out, Darkwood Dub, Električni orgazam, Kanda Kodža i Nebojša i Obojeni Program!\nOvoj proverenoj petorci pridružuje se i lokalna podrška, grupa Bukowski.\nKako se radi o jubilarnom desetom koncertu turneje, Jelen Top 10 planira da nikog ne ostavi ravnodušnim!\nProverite da li smo u pravu u nedelju u 22h!\nVoditelji emisije Jelen Top 10: Lazar Sakan i Ana Konjović


Iran se nada "okvirnom dogovoru" s IAEA-om - Klix.ba\nSvijet Iran se nada "okvirnom dogovoru" s IAEA-om\nIran se nada "okvirnom dogovoru" s IAEA-om\n15.1.2013. u 14:41\nIran se nada da će postići "okvirni dogovor" s Međunarodnom agencijom za atomsku energiju (IAEA) kako bi uklonio svaku sumnju u svoj sporni nuklearni program, saopćilo je iransko ministarstvo vanjskih poslova.\n"Nadamo se postizanju okvirnog dogovora na pregovorima koji će se održati s delegacijom IAEA-e", rekao je glasnogovornik ministarstva Ramin Mehmanparast na sedmičnoj pres-konferenciji.\nInspektori IAEA-e pokušat će uvjeriti Iran da potpiše dokument na temelju kojega će UN-ova agencija moći obavljati provjere ne bi li utvrdila stvarnu namjenu iranskog nuklearnog programa. Teheran je sve dosad odbijao stanoviti broj zahtjeva agencije, ocijenivši da oni prekoračuju njegove obveze iz Ugovora o neširenju nuklearnog oružja (TNP).\nMehmanparast je u utorak ponovio da je Teheran voljan potpisati dokument koji će IAEA-i omogućiti da "otkloni zabrinutost", ali samo ako agencija "u cijelosti prizna nuklearna prava" Irana. Neindirektno je i potvrdio da će Iran u srijedu opet zabraniti inspektorima pristup u Parchin, vojni kompleks koji, po njegovim riječima, "nema nikakve veze s nuklearnim aktivnostima" Irana.\n"I Parchin bi se mogao naći na dnevnom redu pregovora, ali u okviru mogućeg općenitog dogovora s IAEA-om", ponovo je naglasio.\nUN-ova agencija sumnja da je Teheran u Parchinu ispitivao konvencionalne eksplozive koji bi se mogli koristiti za aktiviranje nuklearne eksplozije.\nIAEA i međunarodna zajednica boje se da Iran, uprkos upornom odbacivanju optužaba, želi proizvesti atomsko oružje, skrivajući se iza civilnog nuklearnog programa.\nGlavni direktor IEAE-e Yukiya Amano bio je u petak pesimističan u vezi s izgledima za postizanje dogovora na susretu u srijedu, koji po njemu "nisu bogzna kako sjajni".\n"Malo je vjerojatno da će se dogovor postići jer su "i dalje prisutne velike razlike", rekao je u nedjelju za agenciju AFP jedan zapadni diplomat koji je htio ostati anoniman.


'Bajdene, da li ste dobro?' VIDEO/FOTO\nIzvor: B92, 03.Dec.2021, 21:31\nPromuklim glasom predsednik SAD Džozef Bajden izjavio je danas da je prehlađen.\n"Dobro sam. Svaki dan radim test, kovid test...Ono što imam je jednoipogodišnji unuk koji je prehlađen i voli da ljubi tatu... reč je samo o prehladi", rekao je on.\nBajden >> Pročitaj celu vest na sajtu B92 << je potpisao danas zakon o privremenom finansiranju federalnih agencija do sredine februara, saopštila je Bela kuća, a time je samo par sati uoči isteka roka izbegnuta skupa blokada rada vlade tokom praznične sezone.\nU ranijim saopštenjima iz Bele kuće Bajden je naglasio da bi Kongres trebalo da radi na dvopartijskom sporazumu koji bi obezbedio celoviti zakon o finansiranju. Kongres SAD usvojio je predlog zakona o privremenom finansiranju federalnih agencija sa 69 glasova "za" i 28 "protiv" u Senatu koji je podržao meru nakon što je ranije zakon odobrio Predstavnički dom, preneo je britanski javni servis Bi-Bi-Si (BBC).\nPredlog zakona je usvojen nekoliko sati uoči prestanka važenja ranije odluke o finansiranju koja bi istekla u petak, što bi za posledicu imalo da milioni radnika u javnom sektoru ne budu plaćeni tokom Božića i Nove godine. Grupa republikanskih senatora zapretila je da će "minirati" usvajanje zakona o finansiranju u znak protesta zbog Bajdenovog zalaganja da se na federalnom nivou propiše obavezna vakcinaciju protiv kovida zaposlenih u velikim kompanijama.\nNjihov pokušaj da dostavljanjem amandmana spreče sprovođenje inicijative o obaveznoj vakcinaciji osujetile su demokrate. Predstavnički dom Kongresa je ranije u četvrtak odobrio zakon o finansiranju sa 221 glasom "za" i 212 glasova "protiv".\nBlic: "SVAKI DAN RADIM TEST, KOVID TEST" Promuklim glasom Bajden rekao prehlađen, verovatno prehladu dobio od unuka\nN1 televizija: Promukli Bajden rekao da ima običnu prehladu, koju je dobio od unuka


Brzi zajam Supetar - isti dan do novca, najpovoljniji brzi zajmovi - Brzikrediti24\nBrzi zajam Supetar – isti dan do novca, najpovoljniji brzi zajmovi\nUkoliko tražite najbolji brzi zajam Supetar, na pravom ste mjestu. Na našem sajtu ćete dobiti najbolje ponude za brzi zajam u ovom gradu i sve informacije koje su vam potrebne. Prema istraživanjima agencije za bankarstvo od (4.074) stanovnika koji žive u gradu Supetar njih 15% je imalo iskustva sa online zajmovima.\nBrzi zajam Supetar – Da li je siguran?\nApliciranje za brze zajmove Supetar je jako jednostavno, dovoljno je da kliknete na apliciraj dugme na sajtu banke koja nudi brzi zajmove, i da popunite potrebne informacije, kao što su lični podatci koje će svaka banka da traži od vas (broj telefona, email, ime i preizime, broj osobne iskaznice ili putovnice). Nakon što popunite aplikaciju, organizacija koja pruža brze zajmove će provjeriti vaše podatke i u roku od 15 minuta će vam se javiti sa odlukom da li je vaš zahtjev odobren ili ne.\nŽeliš pozajmicu isti dan – Pronađi najbolju ponudu za Vrbovec\nOnline zajam Virovitica – Gdje pronaći najbolju ponudu zajmova, i kako dobiti zajam


Mijenja Wigemarka: Imenovan novi predstavnik Evropske unije u BiH | Banja Luka 24 sata\nHome BiH Mijenja Wigemarka: Imenovan novi predstavnik Evropske unije u BiH\nVijeće Evropske unije je danas imenovalo Johanna Sattlera posebnim predstavnikom EU-a u Bosni i Hercegovini. On će također preuzeti funkciju šefa delegacije Europske unije u Sarajevu.\nJohann Sattler zamijenit će Lars-Gunnara Wigemarka, koji je imenovan 2015. Svoje će dužnosti preuzeti 1. septembra 2019., a za početak imenovan je na dvije godine, javlja N1.\n“Posebni predstavnici EU-a promiču politike i interese EU-a u određenim regijama i zemljama kao i pitanja od posebne zabrinutosti ili interesa za EU. Imaju aktivnu ulogu u nastojanjima da se učvrste reforme, stabilnost i vladavina prava. Prvi posebni predstavnici EU-a imenovani su 1996. Trenutno osam PPEU-ova pruža potporu radu visoke predstavnice Unije za vanjske poslove i sigurnosnu politiku Federice Mogherini”, navode iz EU.


Слога: Држава је обавезна да стане на пут банкарском зеленашењу | УДРУЖЕНИ СИНДИКАТИ СРБИЈЕ "СЛОГА"\nHome » KAMPANjE » Sloga: Država je obavezna da stane na put bankarskom zelenašenju\nGrađani koji imaju kredite u švajcarskim francima protestovaće u subotu, 31. januara, ispred zgrade Narodne banke Srbije na Slaviji, u 12 časova.\nBeograd, 30. januar 2015. godine — Udruženi sindikati Srbije „Sloga“ podržavaju sutrašnji protest građana pred Narodnom bankom Srbije (NBS) i smatraju da je država obavezna da zaštiti svoje građane i da stane na put bankarskom zelenašenju.\nPoslednjih dana sve više članova našeg sindikata, ali i očajnih građana, traže pomoć i podršku u vezi problema nastalih skokom švajcarskog franka koji im je drastično uvećao iznos bankarskih rata, pretežno stambenih kredita.\nUmesto da se raduju što su konačno pronašli krov nad glavom, kredit u švajcarskim francima im je postao noćna mora.\nNedovoljnom informisanošću o bankarskim poslovima, oni su postali žrtve sistema najgoreg ekonomskog lihvarenja, i to u sopstvenoj državi, državi Srbiji!\nAko su susedna Hrvatska i Mađarska ekspresno pristupile rešavanju ovog problema, ne vidimo razlog da to ne učini i Srbija za svoje građane.\nPoruke iz NBS da nema univerzalnog rešenja prvenstveno pokazuju nemoć i nesposobnost vodećih ljudi bankarskog sektora da se uhvate u koštac sa ovim gorućim problemom.\nUdruženi sindikati Srbije „Sloga“, u duhu solidarnosti, podržavaju proteste građana i sutrašnje okupljanje u 12 časova ispred zgrade Narodne banke Srbije na Slaviji, koje je organizovalo Udruženje Bankarskih klijenata „EFEKTIVA“, kojim će se poslati jasna poruka da njihov problem mora biti rešen.\nSmatramo da je država obavezna da zaštiti svoje građane i da stane na put bankarskom zelenašenju, da pronađe kompromisno rešenje koje bi im pomoglo da se izvuku iz okova zelenaškog lobija i krupnog kapitala.\nViše o sutrašnjem protestu na sajtu Udruženja Bankarskih klijenata „EFEKTIVA“\nNAZAD: Potpisan kolektivni ugovor u Leoniju\nNAPRED: Treba napraviti razliku između nadležnosti policajca i komunalca\n31. januara 2015. at 10:39\nObavezna,ali ce kao i obicno svoje gradjane ostaviti na cedilu.Drugi bar pokusavaju nesto,a Srbija cuti.Jos bi nam i dusu uzeli da mogu.\n2. februara 2015. at 08:20\nBravo sindikati, ali bi bilo jos korisnije da nam pruzite ne samo verbalnu podrsku, nego da nam se i pridruzite na protestima, a izgleda da ce ih biti jos!!!


Ratni veterani iz regiona će prisustvovati komemoraciji u Ahmićima 16. aprila | Travnicki INFO\nRatni veterani iz regiona će prisustvovati komemoraciji u Ahmićima 16. aprila - photo: ilustracija\nNa poziv Organizacionog odbora za obilježavanje 26. godišnjice stradanja Bošnjaka Ahmića i Viteza, kao organizatora komemoracije, ratni veterani iz regiona 16. aprila prisustvovat će komemoraciji stradalim u Ahmićima.\nMirovna organizacija Centar za nenasilnu akciju, sa uredima u Sarajevu i Beogradu, od 2008. godine organizuje posjete grupe ratnih veterana iz Hrvatske, Srbije i Bosne i Hercegovine mjestima stradanja civila i vojnika tokom posljednjeg rata te zvaničnim komemoracijama stradalim koje organizuju lokalne i državne vlasti i udruženja žrtava.\nKako navode iz Centra za nenasilnu akciju prisustvom komemoraciji žele odati počast stradalim mještanima Ahmića te pokazati da su bivši borci društvena skupina koja posjeduje visok stepen kredibiliteta i potencijala za rad na polju izgradnje mira upravo zato što su neposredno, često na veoma surov način, iskusili rat na sopstvenoj koži.\n– Želimo ovim radom jačati sliku bivših boraca kao graditelja mira koji je potreba ogromne većine ljudi na ovim prostorima, pa tako i ogromne većine veterana i njihovih porodica. Također, prisustvom komemoraciji bivši pripadnici HV-a, HVO-a, Armije RBiH, VRS-a, VJ i JNA poslat će poziv nadležnim da se i preostali odgovorni za počinjene zločine procesuiraju te da se učine dodatni napori na pronalaženju posmrtnih ostataka ubijenih – saopćeno je iz Centra za nenasilnu akciju (CNA).\nVeterani iz regiona u organizaciji Centra za nenasilnu akciju do sada su prisustvovali komemoracijama u BiH u Gornjem Vakufu, na Koti 715 kod Zavidovića, Stogu kod Vozuće, Novom Gradu/Bosanskom Novom, Sanskom Mostu (Hrastova Glavica), Sijekovcu kod Broda, Laništima kod Brčkog, Trusini kod Konjica, Stupnom Dolu kod Vareša, u Srbiji u Grdeličkoj klisuri kod Leskovca, Varvarinu kod Kruševca, Aleksincu, te u Hrvatskoj u Pakracu, Varivodama i Gošiću kod Knina.\nKomemoracija u Ahmićima (Spomen-obilježje kod Donje džamije) bit će održana 16. aprila s početkom u 11.30 sati.\nTagsAhmići ARBiH HV HVO JNA komemoraciji prisustvovati ratni regiona veterani Vitez VJ VRS\nVIDEO/FOTOGALERIJA: Žene regiona u Sarajevu definisale jasne ciljeve


Foto: ginevralambruschi / Instagram\nMirko Antonući, član Rome na pozajmici u Vitoriji Setubal, otpušten je iz tog portugalskog kluba zbog fotografija - sa devojkom.\nOn je na društvenim mrežama, bar kada se o sopstvenom nalogu radi, prilično "miran", uglavnom objavljuje fotografije iz igre...\n... ali, imajući u vidu da je lepša polovina ovog 21-godišnjeg igrača Đinerva Labruši, italijanska influenserka koju prati pola miliona ljudi na Instagramu i koja se uopšte ne libi da pokazuje intimne momente sa svojim dečkom, Antonući je dospeo u problem.\nNaime, čelnici Vitorije rešili su da prekinu saradnju s njim, smatrajući da je potpuno neprimereno da član njihovog kluba "pozira" na način na koji to Italijan čini sa svojom devojkom.\nKada su Mirku uručili otkaz, javnost je o tome obavestio trener portugalske ekipe, Žulio Velaskez.\n"Igrač mora da bude igrač Vitorije 24 sata dnevno, i to iz poštovanja prema klubu i navijačima i onome što svi predstavljamo. A ono što je ovaj fudbaler radio nije ono što mi želimo da bude slučaj sa Vitorijom", istakao je on.\nMirko Antonući ima ugovor sa Romom, koja ga je u januaru poslala u Portugaliju da bi se kalio.\nMe and you...😈💜📸 @mirko_antonucci #loveyou\nMeđutim, odlazak na krajnji zapad Evrope ne samo da mu nije doneo veću minutažu i odlične igre koje bi ga preporučile čelnicima "vučice" za brz povratak, već je ovaj momak doživeo da ga ekipa koja ga je jako želela - otpusti.\nImajući u vidu fotografije koje je objavljivala njegova devojka, u Vitoriji, prosto, nisu želeli da imaju posla sa "nekim ko se tako ponaša van terena, a o tome obaveštava stotine hiljada ljudi".\nThe sky is blue, like me and you 💙☁ @mirko_antonucci\nPritom, nisu uzimali u obzir što je to objavljivala Đinerva Labruši...\nTreat yourself 🧖🏼♀💫 #milan #relax #favplace\n... koja voli i da sebe prikazuje svetu na provokativne načine.


Alonso: "Ugovor sa Meklarenom poslednji" - AutoPortal.rs\nHome > Auto sport > Formula 1 > Alonso: "Ugovor sa Meklarenom poslednji"\nDvostruki svetski šampion Formule 1 nakon neuspešnih godina u italijanskom timu nada se da bi do novih titula mogao u novoj ekipi za koju kaže da će mu biti poslednja stanica u karijeri.\nFernando Alonso vozi svoju četrnaestu sezonu u Formuli 1. Prva tim bio mu je Minardi, još 2001. nakon toga proveo je četiri sezone, najuspešnije sezone svoje karijere u timu Reno sa kojim je osvojio dve titule šampiona. Nakon toga imao je kratku, jednogodišnju, epizodu u Meklarenu koja se nije završila slavno. Usledio je povratak u Reno na još tri godine tokom kojih nije mogao do titule a zatim dugih pet godina u Ferrariju sa kojim nikada nije imao bolid vredan borbe za najviše postolje.\nSada kada je ponovo u Meklarenu španski as ne nemarava da još jednom menja sredinu već želi da svoju karijeru završi u redovima ovog tima. Alonso nije precizirao kada bi to moglo da se desi, da li nakon isteka trenutnog ugovora ili kasnije, ali po svemu sudeći kada završi sa Meklarenom dvostruki svetski šampion će se oprostiti od Formule 1.\nTekuća sezona za Španca krenula je dosta loše. Nakon teškog udesa tokom pred-sezonskog tesiranja bio je primoran da propusti prvu trku. Ni na naredne dve se nije proslavio, bodova još uvek nema, ukoliko nekim čudom ne krene da ređa pobede biće ovo još jedna sezona bez titule za, bez sumnje, najboljeg vozača svoje generacije.


26. 11. 2021. u 14:04\nKompanija NIS i Košarkaški klub „Partizan“ potpisali su ugovor o sponzorstvu, čime je nastavljena uspešna višegodišnja saradnja.\nUgovor su u Kući košarke „Partizan“ u Beogradu potpisali Kiril Tjurdenjev, generalni direktor kompanije NIS i Ostoja Mijailović, predsednik Košarkaškog kluba „Partizan“.\nNIS i Košarkaški klub „Partizan“ neguju dugogodišnje partnerstvo koje je 2013. godine preraslo u generalno sponzorstvo kompanije, čime je NIS jednom od najuspešnijih srpskih košarkaških klubova dao „vetar u leđa“ za pobede u domaćim i evropskim takmičenjima. Ono što je zajedničko kompaniji NIS i Košarkaškom klubu “Partizan” jeste spremnost na izazove, šampionski i timski duh, a nastavkom saradnje potvrđena je orijentisanost ka istom cilju - ostvarivanju najboljih rezultata, kao i da uzajamno poverenje i podrška neizostavno vode ka uspehu.\n„U sportu, kao i u životu, pobede su veoma važne. Jedna od najvažnijih pobeda je mogućnost da sačuvamo svoje vrednosti uprkos svemu. Naše partnerstvo sa Košarkaškim klubom „Partizan“ traje duže od jedne decenije i mi ga pažljivo čuvamo i unapređujemo iz godine u godinu. Zajedno smo prošli i lepe i teške trenutke i srećni smo što ove sezone ponovo možemo da se radujemo uspesima i sportskim pobedama. Želimo vam da ovu sezonu završite onako kako ste je i započeli, šampionski. U nama ćete i dalje imati pouzdanog partnera i vernog navijača“, izjavio je Kiril Tjurdenjev, generalni direktor kompanije NIS.\nOstoja Mijailović, predsednik Košarkaškog kluba „Partizan“, rekao je da je obnova ugovora za generalno sponzorstvo nešto što Partizanu daje garanciju da će u budućnosti imati rezultate kakve očekuje javnost i kakvi su u skladu sa ciljevima u klubu.\n„Saradnja NIS-a i Košarkaškog kluba „Partizan“ traje već četrnaest godina, a veći deo ovog sponzorstva ide za razvoj mlađih kategorija. Kompanija NIS je svojim brendom Jazak podržala naš letnji kamp u kojem učestvuju naše mlađe kategorije, naša deca. To je jako važan deo Partizana, to je ono po čemu je naš klub poznat. Naši ciljevi za narednu sezonu su poznati, a bez podrške koju imamo od NIS-a godinama unazad teško da bismo ih ostvarili. NIS treba da bude primer drugim kompanijama koje posluju na našim prostorima, jer je to društveno odgovorna kompanija koja ulažući u sport ulaže u to da naša zemlja bude predstavljena u najboljem svetlu u celoj Evropi i svetu“, naveo je Mijailović.\nKošarkaški klub „Partizan“ je jedan od najboljih klubova na ovim prostorima, što dokazuju i rezultati: 21 put osvajao je nacionalno prvenstvo, 16 puta nacionalni kup, šest puta Jadransku ligu i jednom Superkup Jadranske lige. Partizan je osvojio Evroligu 1992. godine, što je najveći uspeh u srpskoj klupskoj košarci. Pored toga, košarkaši „crno-belih“ su tri puta trijumfovali u Kupu Radivoja Koraća, dok su četiri puta učestvovali na „fajnal foru“ Evrolige. Košarkaški klub „Partizan“ je prvi košarkaški klub iz Srbije koji je odigrao zvaničnu utakmicu sa NBA timovima, u septembru 2009. godine.\nZVEZDA I PARTIZAN DOBILI OPCIJU: Francuski centar više nije član Makabija\n26. 11. 2021. u 11:36\nKK Partizan kompanija NIS košarka


U Banjaluci danas vakcinacija bez zakazivanja - Novosti Plus\nGrađani mlađi od 65 godina sa hroničnim oboljenjima i narušenim zdravljem i stariji od 65 godina moći će danas da prime vakcinu “astra zeneka” protiv virusa korona na Banjalučkom velesajmu bez prethodnog zakazivanja.\nČlan tima za vakcinaciju Doma zdravlja Banjaluka Mladen Šukalo rekao je da će vakcinacija u hali Banjalučkog sajma biti organizovana od 11.00 do 15.00 časova, te da očekuju veliki broj zainteresovanih.\n“Do sada smo aplicirali oko 12.500 doza vakcina protiv virusa korona, od čega je 3.500 građana dobilo obje doze vakcine, dok je 5.600 građana dobilo prvu dozu”, rekao je Šukalo juče novinarima.\nPrema njegovim riječima, vakcinacija je dobrovoljna i građani imaju mogućnost izbora vakcine, s obzirom na to da u Republiku Srpsku stižu vakcine različitih proizvođača.\n“Svi koji su odbili da se vakcinišu određenom vrstom vakcine ostaju na spisku i biće pozvani za onu vrstu za koju su se opredijelili”, rekao je Šukalo.\nSrna, foto: Institut za javno zdravstvo RS\n← Od 1. jula: Povoljnije mjesečne karte za penzionere\nMeda nema ni za domaće kupce – Vremenski uslovi ne pogoduju pčelarima →


Objavljen Izvještaj o reviziji Godišnjeg finansijskog izvještaja Demokratske unije Albanaca za 2015.godinu\nPodgorica, 28. novembar 2016.godine - Državna revizorska institucija je izvršila finansijsku reviziju Godišnjeg finansijskog izvještaja i reviziju pravilnosti Demokratske unije Albanaca za 2015.godinu.\nNa bazi sprovedene revizije, utvrđenog činjeničnog stanja i Izjašnjenja subjekta revizije na Preliminarni izvještaj DRI, nadležni Kolegijum u sastavu član Senata Nikola Kovačević, rukovodilac Kolegijuma i predsjednik Senata dr Milan Dabović, član Kolegijuma, izražava pozitivno mišljenje na Godišnji finansijski izvještaj i uslovno mišljenje na reviziju pravilnosti.\nFinansijskom revizijom je utvrđeno da je Godišnji finansijski izvještaj Demokratske unije Albanaca za 2015. godinu u svim bitno materijalnim aspektima sastavljen i prezentovan na fer i objektivan način u skladu sa važećim okvirom finansijskog izvještavanja.\nRevizijom pravilnosti utvrđeno je da je subjekt revizije nije sve finansijske i druge radnje uskladio u svim bitno materijalnim aspektima sa zakonskim i drugim propisima koji su identifikovani kao kriterijumi za predmetnu reviziju. Neusklađenost se odnosi na nedosljednu primjenu Zakona o finansiranju političkih subjekata i izbornih kampanja ( član 38), Zakona o računovodstvu i reviziji (član 4), Zakona o porezu na dohodak fizičkih lica ( član 46) i Zakona o radu.\nRevizijom Godišnjeg finansijskog izvještaja za 2014. godinu Demokratske unije Albanaca, utvrđene su nepravilnosti i date preporuke za otklanjanje istih. Revizijom Godišnjeg finansijskog izvještaja za 2015. godinu utvrđeno je da je subjekt revizije realizovao tri preporuke, dok nije realizovao ostale tri preporuke.\nKonačan Izvještaj o reviziji Godišnjeg finansijskog izvještaja Demokratske unije Albanaca za 2015.godinu je objavljen na zvaničnoj internet stranici Državne revizorske institucije Crne Gore.\nIzvještaj o reviziji Godišnjeg finansijskog izvještaja Demokratske unije Albanaca za 2015. godinu\nMore in this category: « Objavljen Izvještaj o reviziji Efekata aktivnosti Savjeta za unapređenje poslovnog ambijenta, regulatornih i strukturnih reformi\tObjavljen Izvještaj o reviziji Godišnjeg finansijskog izvještaja Crnogorske demokratske unije za 2015. godinu »


EXPRES VESTI - Đilas: Bezobrazni ste, ABA liga za za nas ne postoji\nBEOGRAD - Predsednik Košarkaškog saveza Srbije (KS S) Dragan Đilas oštro je odgovorio čelnicima ABA lige, koji traže da klubovi imaju slobodu da odlučuju u kojem takmičenju će igrati.\n"Poštovani, dopis koji ste poslali Košarkaškom savezu Srbije je više nego nerazumljiv. Prvobitno sam razumeo da je to zbog jezika na kojem je napisan. Velikim trudom sam dopis, ipak, preveo na srpski jezik, pa sam shvatio da je ipak nerazumljiv zbog visokog stepena besmislenosti i bezobrazluka kojim dopis odiše", naveo je Đilas.\n"Siguran sam da ćete uz malo truda naći niz članova i rečenica iz teksta koji smo zajedno uputili FIBA, a koje ste svojim odlukama prekršili. Što se tiče finansijske odštete zbog sponzora koje ćete izgubiti, moram da priznam da mi nije jasno kako neko može da izgubi nešto što nema. A vi gospodo nemate nijednog sponzora za vašu ligu i izdržavate se samo na osnovu ogromnih sredstava koje TV Arena plaća za prava prenosa utakmica ABA lige".\nĐilas ističe da KS S klubove iz Srbije niti želi, niti može da sprečava da igraju u takmičenju u kome oni žele.\n"To takmičenje za nas ne postoji i zato vas najljubaznije molim da se Košarkaškom savez Srbije ubuduće ne obraćate nikakvim dopisima, naročito ne pretnjama o kojima ćemo zvanično obavestiti nadležne organe republike Srbije", zaključio je Đilas.\nMore in this category: « Raonić srušio Federera za plasman u finale Vimbldona\tSrbija razbila Češku za finale! »


MILOŠ VUČEVIĆ: Ovo je rezultat jasnih smernica Vučića da se krene u borbu protiv organizovanog kriminala - Srbija UŽIVO\nI drago mi je da već vidimo rezultate rada ministra Vulina i policije, koji zaslužuju sve pohvale i podršku\n– I drago mi je da već vidimo rezultate rada ministra Vulina i policije, koji zaslužuju sve pohvale i podršku.\nPodržavam sve akcije policije, BIA i drugih državnih organa na suzbijanju svih oblika organizovanog kriminala.\nOvo je veliki korak u nastavku obračuna sa organizovanim kriminalnim grupama koje su umislile da su jače od države, a neki su umislili i da jesu država. Nadam se samo da će tužilaštvo i sudovi raditi svoj posao efikasno i odgovorno i da neće dozvoliti da se bilo koji pripadnik kriminalne organizacije provuče bez zaslužene kazne.\nPOVEZANE TEMEAleksandar VučićAleksandar VulinBIAHapšenjaMiloš VučevićOrganizovani kriminalPolicijaSNS


"Igrali smo zaista sjajno, naročito u prvom poluvremenu. Odbrana je funkcionisala fantastično i nismo im dozvolili da uđu u igru, iznenadili smo ih agresivnim pristupom. Bili smo zaista odlično pripremljeni", rekao je Ivković.\nTrener Olimpijakosa podsetio je da Sijena igra bez povrešenog Boa Mekejleba i pozvao na oprez pred drugu utakmicu.\n"Sijena je igrala najbolju košarku u Evropi sve do povrede Mekejleba i ovo ne treba da nas zavara i opusti. Moramo da zadržimo fokus i za drugi meč, jer će on doneti realniju sliku na parketu", zaključio je Ivković.\nNjegov kolega sa klupe Montepaskija Simone Pjaniđani nije mogao da veruje kakvu su partiju pružili njegovi izabranici.\n"Nismo ispoštovali nikakav dogovor iz svlačionice. Olimpijakos je igrao fantastičnu odbranu, a to iskreno nismo očekivali. Bila je ovo prava noćna mora, a na nama je da to prevaziđemo i u drugom meču dođemo do trijumfa, učiniću sve da do toga dođe", rekao je Pjaniđani.


Specijalna bolnica Čigota Архиве – Страница 2 од 3 – ZoomUe\nZLATIBOR – Kapaciteti Opšte bolnice u Užicu su skoro puni, pa je odlukom Ministarstva zdravlja Specijalna bolnica Čigota na Zlatiboru uključena u sistem kovid bolnica. Čigota za sada ima svu neophodnu opremu za lečenje...\nZLATIBOR – Jedan od najvećih srpskih pesnika, akademik Matija Bećković, biće gost Čigote na Zlatiboru u subotu, 17. avgusta, povodom 40 godina postojanja i rada Biblioteke, u ovoj reprezentativnoj zdravstvenoj ustanovi. Pesnik će svoje...\nZlatibor – Izložba u čast 95 godina postojanja košarke u Srbiji otvorena je u SB Čigota i traje do 31. avgusta.\nby Vesna Đurović · Published 1 марта, 2017\nZLATIBOR-U sredu 1. februara u Specijalnoj bolnici Čigota, svoje najnovije, ali i publici već poznate pesme izvešće braća Ratko i Radiša Teofilović.\nby Vesna Đurović · Published 19 децембра, 2016\nIz „Čigote“ poručuju: Nismo svi za „doboš“\nZLATIBOR-Vlada Srbije je postavila rok državnim institucijama da do 9. januara iduće godine okončaju sve sudske postupke koji se vode zbog vlasništva nad banjama i lečilištima, kako bi se pristupilo njihovoj privatizaciji – po...\nZLATIBOR-Specijalna bolnica za bolesti štitaste žlezde i metabolizma „Čigota“ proslavila je svoju slavu Svetog Nikolu i Dan bolnice.


Univerzal banka će biti dokapitalizovana\nNebojša Divljan, pojedinačno najveći akcionar Univerzal banke (UNBN), izjavio je za nedeljnik NIN da će Univerzal banka uskoro biti dokapitalizovana, ali nije potvrdio spekulacije da bi u njoj učestvovali jedna finansijska institucija iz Rusije i crnogorska "Atlas grupa".\nOn je takođe rekao da je Univerzal banka već sprovela najveći deo od 20 mera koje je Narodna banka Srbije naložila ovoj bankarskoj ustanovi. Divljan je potvrdio da je izloženost ove bankarske ustanove prema "Farmakomu" i "Inter-kopu"- "bila na neprihvatljivom nivou i sada je nešto manja".\nAkcije Univerzal banke na Beogradskoj berzi od početka godine oslabile su čak 66%, a po ceni od 354 dinara tržišna kapitalizacija ove banke iznosi 200,9 miliona (1,8 mil EUR).\nDragan Veljić i Branislav Ivković novi članovi Nadzornog odbora "Energoprojekt Holdinga"\n"Energoprojekt Holding" razrešio je dužnosti dosadašnje članove Nadzornog odbora Ivara Bergera i Jovana Šerbanovića.\nUmesto njih Nadzorni odbor "Energoprojekt Holdinga" činiće mr Dragan Veljić, diplomirani pravnik (izabran kao nezavistan član Nadzornog odbora) i prof. dr Branislav Ivković, diplomirani inženjer. Ujedno, novi predsednik Nadzornog odbora "Energoprojekt Holdinga" biće mr Dragan Veljić.\nNIS modernizuje rafineriju u NS\nNaftna industrija Srbije planira da modernizuje Rafineriju nafte Novi Sad i u to postrojenje uloži više od 100 miliona dolara.\nNIS planira da u modernizovanoj Rafinerije nafte u Novom Sadu proizvodi visoko kvalitetna bazna ulja, od kojih će značajna količina biti namenjena izvozu, najavio je ranije generalni direktor NIS-a Kiril Kravčenko, istakavši da će kapacitet rafinerije biti 180.000 tona godišnje.\nZahvaljujuci tom ulaganju, rafinerijski pogoni biće spaseni, a novosadska rafinerija baznih ulja biće jedinstvena u ovom delu Evrope.\nRafinerije sa takvim proizvodnim programom maziva su retkost u svetu i slična postoji samo u Švedskoj, dodao je Kravčenko.\nPlanirano je da nove proizvodne linije u Rafineriji Novi Sad budu puštene u rad 2015. godine, najavio je Kravčenko.\nSirovina za proizvodnju baznih ulja u novosadskoj rafineriji biće nafta tipa "velebit", koja se proizvodi u Srbiji i koja ima jedinstvena fizičko-hemijska svojstva pogodna za proizvodnju tih ulja, a koristiće se i teški ostaci hidrokrekinga iz Rafinerije u Pančevu, kazao je Kravčenko.\nU NIS-u su ranije objasnili da će to omogućiti postizanje ekonomske i proizvodne sinergije dve NIS-ove rafinerije, a izgradnja pet novih kapaciteta za proizvodnju baznih ulja u Rafineriji Novi Sad predstavlja sledeću fazu modernizacije proizvodnih kompleksa NIS-a.\nU NIS-u su istakli da su prednosti koje Srbija ima za realizaciju tog projekta - dostupnost domaće nafte tipa "velebit", čije procenjene rezerve su dovoljne za oko 10 godina proizvodnje tih ulja, kao u i postojanje kompaktnog proizvodnog kompleksa i sirovina u jednom regionu, za razliku od konkurentskih kompanija koje iz različitih delova sveta uvoze sirovine za proizvodnju baznih ulja ili čak uvoze gotove proizvode.\nIz nafte tipa "velebit" proizvodiće se naftenska bazna ulja, a iz ostataka hidrokrekinga iz Rafinerije Pančevo parafinska ulja.\nNaftenska bazna ulja koriste se za hemijsku industriju i elektroenergetiku i za proizvodnju guma, dok se parafinska bazna ulja koriste za motore i hidrauličke sisteme.\nStrategiju razvoja proizvodnje baznih ulja u Rafineriji Novi Sad odobrio je Odbor direktora NIS-a u maju 2012. godine, a usaglasila su ga dva najveća akcionara kompanije – Vlade Srbije i kompanija “Gasprom njeft”.\nGlavni spoljnotrgovinski partner Srbije u prvih osam meseci ove godine bila je Italija u koju je izvezena roba vredna oko 1,5 milijardi dolara, dok je uvoz iz te zemlje bio 1,52 milijarde, pokazali su podaci Republičkog zavoda za statistiku (RZS).\nU izvozu, glavni spoljnotrgovinski partneri, posle Italije, bile su Nemačka sa 1,12 milijardi dolara i Bosna i Hercegovina - 740,4 miliona, a slede Ruska Federacija sa 682,6 miliona i Crna Gora - 563 miliona.\nGlavni spoljnotrgovinski partneri u uvozu, posle Italije, bile su Nemačka sa 1,46 milijardi dolara i Ruska Federacija sa 1,1 milijardi, a slede Kina - 967,9 miliona i Mađarska - 653,1 miliona.\nSpoljnotrgovinska robna razmena bila je najveća sa zemljama sa kojima imamo potpisane sporazume o slobodnoj trgovini. Zemlje članice Evropske unije čine 62,9 odsto ukupne razmene.\nDrugi po važnosti partner Srbije su zemlje CEFTA sporazuma, sa kojima imamo suficit u razmeni od 1,1 milijardi dolara, a koji je rezultat uglavnom izvoza poljoprivrednih proizvoda, kao i izvoza raznih gotovih proizvoda.\nHrvatska je od jula ove godine nova članica Evropske unije, a istovremeno više nije deo grupe CEFTA zemalja, što je uticalo i na rezultate robne razmene sa tim grupacijama, naveo je RZS.\nPosmatrano pojedinačno po zemljama, najveći suficit u razmeni ostvaren je sa bivšim jugoslovenskim republikama - Bosnom i Hercegovinom, Crnom Gorom i Makedonijom. Od ostalih zemalja, ističe se i suficit sa Rumunijom, SAD i Ukrajinom.\nNajveći deficit javlja se u trgovini sa Kinom, zbog uvoza mobilnih telefona i lap topova, Kazahstanom i Ruskom Federacijom, zbog uvoza energenata, pre svega, nafte i gasa. Sledi deficit sa Poljskom, Mađarskom i Nemačkom.\n"Železnica Srbije" povećala broj putnika za 11,5% u prvih devet meseci 2013.\n"Železnica Srbije" saopštila je danas da je za devet meseci ove godine prevezla 13,6 miliona putnika, što je za 11,5% više nego u istom periodom prošle godine.\nKako se navodi u saopštenju, u teretnom železničkom saobraćaju, prevezeno je 7,46 miliona tona robe, što je 7% više nego u istom periodu lane i oko 5% iznad plana.\nGeneralni direktor "Železnice Srbije" Dragoljub Simonović kazao je da je od prevoza putnika ostvaren je prihod od 1,6 milijardi dinara, što je 3,5% više nego u istom periodu lane.\nNajviše je porastao prevoz putnika u unutrašnjem saobraćaju, gde je prevezeno skoro 4,5 miliona putnika, što je 45% više nego u istom periodu prošle godine.\nU skladu sa tim, i prihod u unutrašnjem putničkom saobraćaju povećan je za 186 miliona dinara, što je za trećinu više nego u periodu od janura do septembra 2012. godine.\n"Železnica" je ocenila da je povećanje putničkog saobraća u najvećoj meri rezultat uvođenja u saobraćaj novih dizel motornih vozova ruske proizvodnje, kupljenih iz kredita međunarodne železničke banke Eurofime i veće redovnosti vozova.\nNavedeno je i da je u teretnom železničkom saobraćaju ostvaren prihod od šest milijardi (53,2 mil EUR), što je za 10% više nego u istom periodu prošle godine.\nPrevoz robe u unutrašnjem saobraćaju povećan je za 19%, a izvoz robe železnicom za oko 10%, zahvaljujući čemu su i prihodi od ove dve vrste prevoza bili veći za oko 30%.\nSrbija partner IT sajma u Dubaiju\nSrbija je ove godine zemlja-partner sajma informaciono komunikacionih tehnologija "Giteks" u Dubaiju, saopštila je SIEPA.\nKako se navodi, na tom najvećem sajmu IKT-a u regionu Bliskog istoka i severne Afrike, koji je juče otvorio Šeik Muhamed bin Zajed, na nacionalnom štandu Srbije predstavljeno je 14 domaćih kompanija.\nDirektor Agencije za strana ulaganja i promociju izvoza Srbije (SIEPA), Božidar Laganin je, na otvaranju, istakao da je je za Srbiji jako značajno da je baš u ovom trenutku zemlja-partner jedne tako velike manifestacije, koja ima tradiciju dužu od tri decenije.\n"Kako smo sa Fijatom pre nekoliko godina napravili investicioni bum, na čijem je talasu u Srbiju došlo preko 150 kompanija iz automobilskog sektora i podiglo naš izvoz do najboljeg rezultata u istoriji zemlje, tako se sada trudimo da napravimo sličan takav investicioni talas na projektu Mubadale", rekao je on.\nPrema rečima Laganina, to što je Srbija zvaničan partner "Giteksa" njenim predstasvnicima omogućava da se dobre vesti iz Srbije šire u regionu, koji je jedan od retkih koji u uslovima globalne krize traži nove investicione lokacije.\nKako je saopstila SIEPA, Ove godine na sajmu IKT-a u Dubaiju (www.gitex.com) učestvuje više od 130.000 IT profesionalaca iz 150 zemalja, a pristutno je više od 80 odsto vodećih svetskih IT brendova.\nNa srpskom paviljonu svoja rešenja predstavljaju 2D Soft, Aseko SEE, Bit projekt, Komdata (ComData), Komtrejd (ComTrade), IT solušns end servisis (Solutions and Services), DunavNET, HCP, HDL Dizajn haus (Design House), Helios, IRITEL, Pauer simbol tehnolodži (Power Symbol Technology), Prozone, Trizma i Vajrles medija (Wireless Media).\nPrema recima Laganina, taj nastup doprineće promociji domaće IT industrije, što je jedan od prioriteta utvrđenih Strategiji razvoja i podrške industriji informacionih tehnologija, koju je Vlada Srbije donela ove godine.\n"Naravno, osnovni zadatak je da ovih 14 firmi koje izlažu na našem standu pronađu dobre partnere i naprave dobre izvozne poslove. Izlazeći prvi iz krize, ICT sektor prestavlja najvitalniji deo naše privrede, ali nosi i najveći potencijal za dalji rast. Vrednost ovog sektora u Srbiji se procenjuje na dve milijarde evra", dodao je on.\nKako je istakao Laganin, učešće Srbije u svojstvu zemlje-partnera značajno će produbiti međudržavnu saradnju sa UAE, s obzirom da će se ekonomska saradnja između dve zemlje odvijati velikim delom u oblasti informacionih tehnologija.\n"Alfa plam" nastavio sticanje sopstvenih akcija\nVranjanski "Alfa plam" saopštio je da je kupio još 55 sopstvenih akcija na ceni od 12.000 dinara.\nNa dan saopštenja, ova kompanija ukupno je posedovala 16.380 sopstvenih akcija, odnosno 9,37% od ukupnog broja.


Terensko istraživanje u okviru EU tvining projekta „Podrška planiranju politika u sektoru upravljanja vodama“\nsreda, 11 septembar 2019 13:53\nU ponedeljak 9. septembra počelo je terensko istraživanje u okviru EU tvining projekta "Podrška planiranju politika u sektoru upravljanja vodama" u kojima učestvuje i Institut za biološka istraživanja "Siniša Stanković".\nTvining je najvažniji oblik pretpristupne pomoći u izgradnji institucionalnih kapaciteta, uspostavljen od strane Evropske komisije. Konkretan cilj projekta je izrada Plana upravljanja vodama u Republici Srbiji za period 2021-2027. godine.\nKada je reč o rekama u Evropi dostizanje „dobrog ekološkog statusa“ predstavlja osnovni cilj. Dok se u državama članicama EU ekološki status redovno ocenjuje, monitoring (nadgledanje/praćenje) voda u Srbiji trenutno ne obezbeđuje detaljne informacije. Cilj ovog monitoringa je uspostavljanje koherentnog i sveobuhvatnog pregleda stanja vode unutar svakog vodnog područja koji će omogućiti da se sva vodna tela, površinskih voda, svrstaju u jednu od pet klasa.\nBiološki monitoring je srž ocene statusa širom EU. Tim od 30 stručnjaka iz Srbije i Nemačke preći će više od 1.000 km širom Srbije tokom septembra. Ukupno će biti izvršeno uzorkovanje na 15 lokacija.\nTim će prikupiti sveobuhvatne naučne podatke, ojačati saradnju unutar naučne zajednice i podići svest javnosti u vezi sa zaštitom i korišćenjem vode. Informacije su neophodne kako bi se došlo do pregleda kvaliteta vode potrebnog za ispunjavanje uslova za dostizanje „dobrog statusa“ prema standardima Okvirne direktive o vodama EU (ODV). Takođe će se omogućiti prekogranično poređenje rezultata, npr. kada se radi o međunarodnoj reci poput Tise.\nMeđudržavna saradnja između država koje učestvuju u ovom projektu će se nastaviti kroz rad u Međunarodnoj komisiji za zaštitu reke Dunav (ICPDR) i drugim međunarodnim organizacijama i nakon završetka projekta. Za rezultate projekta, propratne informacije i fotografije, možete posetiti našu internet prezentaciju www.wfd-serbia.eu .\nTvining projekat „Podrška planiranju politika u sektoru upravljanja vodama” finansira Evropska unija i predstavlja tvining partnerstvo Srbije, Nemačke, Austrije i Holandije u oblasti integralnog upravljanja vodama kroz implementaciju Okvirne direktive o vodama. Projekat će trajati do 2020. godine.


Отворено светско бизнис такмичење на Факултету организационих наука | Министарство просвете, науке и технолошког развоја\nOtvoreno svetsko biznis takmičenje na Fakultetu organizacionih nauka\napr 5, 2016 | Vesti\nNa Fakultetu organizacionih nauka u Beogradu danas je otvoreno svetsko takmičenje u rešavanju poslovne studije slučaja, na kojem učestvuje 16 timova studenata prestižnih svetskih univerziteta.\nPriliku da organizuje takmičenje „Belgrade Busines International Case Competition“ (BBIC C), FON je dobio na osnovu rezultata koje su studenti beogradskog fakulteta ostvarili na svetskim takmičenjima, uključujući poslednje, početkom marta, kada su pobedili timove 11 najprestižnijih svetskih biznis univerziteta na takmičenju u Montrealu.\nSvečanom otvaranju na FON-u prisustvovao je premijer Aleksandar Vučić, na poziv pobedničkog tima tog fakulteta, a posle prijema kod predsednika vlade, sredinom marta, koji je tada primetio da su Srbiji upravo potrebni znanje, energija i pobednički duh, kakvi su i njih doveli na pobednički tron u Kanadi.\nPored premijera, otvaranju takmičenja prisustvovali su i ministar prosvete, nauke i tehnološkog razvoja dr Srđan Verbić, prorektor za nauku, inovacije i transfer tehnologije Univerziteta u Beogradu Živoslav Tešić i predsednik Srpske asocijacije menadžera Milan Petrović.\nPredsednik Vlade Vučić je danas poručio da se ne slaže sa onim „nije važno ko će pobediti“:\n„ Mislim da je važno i nadam se da će srpski tim da pobedi, i nadam se da će svi učesnici poneti lepe uspomene iz Srbije“.\nPremijer Vučić je rekao da je bio veoma ponosan što je prošlog meseca upoznao Srbe koji imaju uspehe širom sveta i da se nada da će nastaviti da postižu uspehe i da će biti tome posvećeni kao što su bili kada su pobedili u Kanadi.\n„Imaćete našu punu podršku. Nadam se da ćemo imati priliku da uradimo nešto za vas, za vaš fakultet i vas mlade ljude“, rekao je premijer.\nOn je istakao da se Srbija oslanja na znanje u budućnosti, na naše mlade ljude, i da se nada da će oni moći da obnove preduzetnički duh koji smo izgubili pre 50 godina.\n„Vaš primer pokazuje celom svetu, ovoj zemlji i mladima ove zemlje, da možete da budete veoma uspešni ako ste vredni. Mi imamo veoma mnogo talentovanih ljudi sa mnogo ideja, i ponosan sam što sam mogao da pročitam nešto iz vaše studije slučaja, za koju ste osvojili prvo mesto“, naveo je premijer.\nOn je iskazao ponos zbog otvorenosti našeg društva za sve te mlade ljude koji su došli u Srbiju, te poručio da svi u svetu treba da učimo jedni od drugih i da veruje da će studenti sa 16 univerziteta koji su došli u Beograd na takmičenje preneti našim studentima svoja iskustva, i obrnuto.\nDirektorka takmičenja i profesor FON-a Vesna Damnjanović i predsednik takmičenja BBICC 2016 Lazar Đelić poželeli su dobrodošlicu učesnicima i zahvalili svima koji su prepoznali značaj BBICC kao svetskog takmičenja koje daje podršku razvoju ideja najtalentovanijih studenata.\nĐelić je istakao da je ohrabrivanje najboljih studenata i njihovih ideja ključna vrednost BBICC-a koji, kako je rekao, iz godine u godinu ima priliku da ugosti studente najboljih 16 univerziteta u svetu.\n„Srbija je ove nedelje dobila veliku priliku da postane svetski centar učenja i znanja i zato sam vam svima zahvalan“, rekao je Đelić.\nDamnjanović je naglasila da je za uspeh svake države potrebna integracija tri strateška stuba – fakulteta i univerziteta, vlade i ekonomije, odnosno privrede.\n„Vizija BBICC ja da ohrabri najtalentovanije studente da dele ideje, da imaju san i da budu spremni da uče, ali i da prime fidbek od svojih kolega“, rekla je Damnjanović.\nProrektor za nauku, inovacije i transfer tehnologije Univerziteta u Beogradu Živoslav Tešić poručio je da je jedna od misija univerziteta da omogućava kvalitetnu naučni program, edukaciju, ali i razmenu studenta.\nPodsećajući na početke takmičenja u Beogradu pre četiri godine Petrović je konstatovao da je tada veoma mali broj ljudi uvideo značaj tog takmičenja.\n„Drago mi je što je danas s nama premijer, jer to pokazuje dve stvari – da je naša država prepoznala važnost izgradnje poslovnog potencijala mladih ljudi, jer jaki menadžeri i poslovni ljudi stvaraju jake kompanije, koje stvaraju jaku ekonomiju, a koja je preduslov jake države. Drugo, njegova poseta nam pokazuje da organizatori, fakultet i svi vi studenti radite pravu stvar“, rekao je Petrović.\nTimovi sa 16 prestižnih svetskih univerziteta će se tokom takmičenja suočiti sa dva realna poslovna izazova, a svoja rešenja predstaviće žiriju kojeg čine menadžeri i konsultanti vodećih kompanija u Srbiji. Finale takmičenja održaće se 9. aprila.


Heroj "Marakane" na sedmom nebu, glasajte i za gol i za igrača kola, zaslužio je oba! - Sportske.net\nHeroj "Marakane" na sedmom nebu, glasajte i za gol i za igrača kola, zaslužio je oba!\nJunak Zvezdine pobede nad Liverpulom verovatno još uvek svodi utiske sa utakmice, a iz UEFA mu stiže još vesti zbog kojih će pomisliti da je sve ovo samo divan san.\n"Antologijski trijumf Crvene zvezde"''L'Ekip'' o Zvezdinoj pobedi nad Liverpulom, jedna rečenica privlači pažnjuIznenađenje za Zvezdinog heroja u Dnevniku RTS-a!Srpski koeficijent raste li raste, evo šta dobijamo!Englezi još nisu dobro upoznali Zvezdu - od koga je Liverpul izgubio?!\nNije mogao Milan Pavkov da svede utiske nakon trijumfa Crvene zvezde nad Liverpulom u kojem je postigao oba gola za srpskog šampiona.\nJuče je verovatno i dalje razmišlja o tome da li je sve bio samo divan san, a kasno sinoć stiglo mu je još materijala koji će ga ostaviti u dilemi.\nNa zvaničnom sajtu UEFA otvoreno je glasanje za najboljeg igrača četvrtog kola grupne faze Lige šampiona. Milan Pavkov nalazi se među kandidatima, a konkurenti su mu Karim Benzema (Real Madrid), Rijad Marez (Mančester siti) i Hari Kejn (Totenhem).\nUkoliko želite da date glas Milanu Pavkovu to možete uraditi OVDE!\nPored toga što je nominovan za najboljeg igrača, Milan Pavkov je u konkurenciji za gol kola u Ligi šampiona.\nUz napadača Crvene zvezde može se glasati za Kristijana Ronalda (Juventus), Rahima Sterlinga (Mančester siti) i Otavija (Porto).\nGlasanje za gol kola u Ligi šampiona odvija se OVDE!\nWho gets your vote this week? 🤔🤔🤔#UCL\n— UEFA Champions League (@ChampionsLeague) 07. новембар 2018.\nWho deserves to be crowned ⚽👑 ❓


Više britanskih vojnika izvrši samoubistvo nego što ih pogine u borbi\nViše britanskih vojnika izvrši samoubistvo nego što ih pogine u borbi\nBroj britanskih vojnika i veterana koji su sebi oduzeli život 2012. premašio je broj onih koji su poginuli u sukobu sa talibanima u Avganistanu u istom periodu.U istraživanju Bi-Bi-Sija navodi se da se tokom prošle godine ubio 21 aktivni vojnik i 29 veterana.\nU Avganistanu su život izgubila 44 britanska vojnika, od kojih je 40 poginulo u akciji. Porodice nekih vojnika kažu da nisu imali podršku društva, dok Ministarstvo odbrane kaže da je svaki slučaj samoubistva „tragedija“.\nMinistarstvo navodi da je stopa samoubistava i slučajeva posttraumatskog stresnog sindroma /PTSD/ kod vojnika niža u odnosu na civilnu populaciju.Sedam aktivnih vojnika ubilo se prošle godine, dok se rezultati istrage čekaju za još 14 smrtnih slučajeva, takođe vojnika koji su sebi oduzeli život.\nBritanska vlada, za raliku od američke, ne registruje stopu samoubistava među bivšim vojnicima. Međutim, program Bi-Bi-Sija „Panorama“ nezavisno je utvrdio da je najmanje 29 veterana oduzelo sebi život 2012. Klinički psiholog Klaudija Herbert kaže da je PTSD „prirodan odgovor“ tela na stresnu situaciju.\nOvo stanje izlečivo je ako se na vreme dijagnostifikuje, a simptomi su flešbekovi odnosno snažne slike prošlosti koje se javljaju u sveti osobe, zebnja, uznemirenost i depresija.\nMinistarstvo odbrane je saopštilo da je kod 2,9 odsto aktivnih vojnika registrovan ovaj sindrom. Broj vojnika sa ovim sindromom više se nego udvostručio u protekle tri godine među vojnicima koji su služili u Avganistanu. Eksperti kažu da posttraumatski stresni sindrom sam po sebi ne mora da vodi samoubistvu.\n„To je stanje koje ukazuje da je nešto duboko uzdrmalo nečiji sistem i upozorenje da je toj osobi potrebna pomoć“, kaže Klaudija Herbert, dodajući da niko nije siguran koliko je od 21 vojnika i 29 veterana, koji su se ubili prošle godine, patilo od ovog sindroma jer su razlozi suicida složeni.


Na vježbi “Brzi odgovor 21” koja je održana ove sedmice, komandnant Američkih kopnenih snaga za Evropu i Afriku general Christopher Cavoli je kazao da nije mogao raspoznati bh. vojnike od vojnika SAD-a, a ministar odbrane mu je pojasnio da su naši vojnici brži, aludirajući na to da su spremniji.\nUpravo tu izjavu potvrdio je i u neformalnom druženju na Manjači bh. vojnik iz Zenice koji je takmičenjem u sklekovima pobijedio kolegu iz Amerike.\nU prilogu pogledajte atmosferu s Manjače i takmičenje koje je završeno čestitkama.\nVojnik iz Zenice spremniji od Amerikanca\nPosted by RADIO ZENIT on Sunday, 23 May 2021


Pad zaposlenosti u evrozoni 0,3 odsto, u EU 0,2%\nTanjug 8. juna 2021. 13:39\nBRISEL – Broj zaposlenih u ervozoni se smanjio za 0,3 procenta, a u Evropskoj uniji za 0,2 posto u prvom kvartalu 2021. godine u odnosu na prethodno tromesečje, prema današnjim prvim procenama evropskog zavoda za statistiku, Evrostat.\nU poređenju sa istim kvartalom prošle godine, zaposlenost u evrozoni je manja za 1,8 odsto a u Evroskoj uniji za 1,6 posto, pokazuju podaci objavljeni na internet stranici evropske statistike.\nMeđu državama članicama se po rastu zaposlenosti u prva tri meseca 2021. u odnosu na prethodni kvartal ističu: Mađarska, sa stopom od 1,1 posto, Španija (1,0%), i Kipar i Litvanija (obe po 0,8%), dok su najveći pad zaposlenosti zabeležile Letonija (-3,9%), Grčka (-1,7%) i Slovačka (-1,1%).\nEvrostat procenjuje, na bazi sezonski prilagođenih podataka, da je u periodu januar-mart 2021. godine u EU bilo zaposleno 205,6 miliona ljudi, od čega 157,6 miliona u evrozoni.\nS obzirom na pandemiju kovid-19 koja je u prvom tromesečju nastavila da hara širom Evrope, zaposlenost u evrozoni je bila za 3,4 miliona osoba manja nego u četvrtom kvartalu 2019, kada korona još nije zahvatila region, a u EU manja za 3,8 miliona.\nBroj radnih sati je navedenom periodu bio manji za 0,8 odsto u evrozoni i za 0,2 procenta nego u poslednjem tromesečju 2020. U poređenju sa istim lanjskim kvartalom, pad broja radnih sati je iznosio 3,4 posto u evrozoni, odnosno 2,6 odsto u EU, dodaje se u saopštenju Evrostata.


ZBOG NJENIH OBJAVA MREŽE GORE Atraktivna verenica nemačkog golmana snimkom sa treninga ZAPALILA INTERNET /VIDEO/\nFoto: Instagram/izabelgoulart / screenshot\nManekenka Izabel Gular važi za jednu od najzgodnijih žena današnjice, a veliku popularnost uživa na društvenim mrežama, gde je veoma aktivna.\nBrazilska lepotica u skladnoj je vezi sa nemačkim golmanom Kevinom Trapom, koji je zbog obaveza prema klubu morao da se vrati u Nemačku, dok je Izabel otišla na odmor u Grčku.\nDok je 30-godišnji čuvar mreže sa Ajntrahtom otpočeo pripreme za novu sezonu, njegova draga je iskoristila priliku da otputuje na na Mikonos.\nIzabel redovno kači objave iz ovog grčkog ostrva, neretko su to snimci sa treninga, na kojima se vidi kako preskače vijaču i bavi se sportskim aktivnostima. Naravno, sve to pored bazena, u kojem je na kraju i završila.\nSummer happiness 💛\nInače, lepa brineta od ranije "ne štedi" svoje pratioce na društvenim mrežana i često objavljuje provaktivne fotografije, sa akcentom vitku figuru, a nemački fudbaler očigledno nema problem sa ljubomorom, pa mu ne smeta da Izabel mami poglede izazovnim izdanjima.\nInače, Brazilka i njen pet godina mlađi verenik su u skladnoj vezi, ipak nedavno se povela priča da je idličan odnos narupio Nejmar, nekadašnji Trapov saigrač i veliki prijatelj, ali je sve vrlo brzo demantovano.


Vesti online / Sport / Fudbal / Bartomeu: Barselona žrtva nepravde, nećemo menjati model\n"Barselona nikada nije prekršila ni jedan od španskih propisa prilikom potpisivanja mladih talenata. FIFA kažnjava model koji funkcioniše već 35 godina. Nemamo nameru da menjamo taj model, ne možete dirati našu akademiju", rekao je Bartomeu španskim medijima.\nPrvi čovek Barselone je naveo da i drugi klubovi krše pravila FIFA, ali nije želeo da ih navede.\nSvetska fudbalska federacija (FIFA) je kaznila Barselonu zbog kršenja propisa pri transferu mlađih igrača, tako da taj klub u sledeća dva prelazna roka neće moći da dovodi igrače. Takođe, klubu je dat rok od 90 dana da uredi status spornih igrača.\nBarselona je najavila žalbu na kaznu, a ako je FIFA odbije, žaliće se Sudu za sportsku arbitražu (CAS).\nFUDBAL Odbijena žalba Suareza, ali može da trenira\nFUDBAL CAS: Odluka o Suarezu pre početka Primere\nFUDBAL Barseloni privremeno ukinuta suspenzija\nFUDBAL Zelenortska Ostrva definitivno bez Svetskog prvenstva


Krv darovalo 66 osoba: Budite humani, nova prilika već 7. februara · gradski.online\nKrv darovalo 66 osoba: Budite humani, nova prilika već 7. februara\nKIKINDA- Drugoj ovogodišnoj akciji dobrovojnoj davanja krvi odazvala su se 82 potencijalna davaoca, ali je nakon lekarskog pregleda ustanovljeno da 16 lica, iz medicinskih razloga, nisu u stanju da to učine. I ovu akciju su zajednički organizovali Crveni krst i novosadski Zavod za transfuziju krvi:\n– Izvanrednim odzivom dobrovoljnih davalaca krvi, građani Kikinde i okoline su, po ko zna koji put, dokazali svoju humanost. Sledeća akcija planirana je u ponedeljak, 7. februara, od 9 do 12 sati, u našim prostorijama. Lane smo realizovali 26 akcija dobrovoljnog davanja krvi.\nPored višestrukih davalaca, prošlogodišnjim akcijama odazvali su se punoletni srednjoškolci, studenti, sportisti, bajkeri, zaposleni u javnom i privatnom sektoru. Očekujemo da će tako biti i tokom 2019. godine- rekla je Danijela Bjeljac, sekretarka Crvenog krsta.\nKrv može da daruje zdrava osoba, starosti od 18 do 65 godina , kod koje se lekarskim pregledom i kontrolom nivoa hemoglobina utvrdi da davanjem neće ugroziti sebe niti osobu kojoj će se ta krv primeniti. U našoj zemlji muškarci mogu da daju krv svaka tri meseca, a žene nakon 16 nedelja, odnosno četiri meseca.\nPrethodnoProslavili 10. rođendan: Snage i volje imaju, besparica “Mamute” seli u Drugu ligu\nSledećeNa 19. “Danima vina” nazdraviće Svetom Trifunu: Uzorke predati 7. i 8. februara


Otkazano - Blic Online\nKoncert pijaniste Aleksandra Serdara koji je trebalo da bude održan u četvrtak 27. septembra, odložen je, saopšteno je iz Kolarčeve narodne zadužbine.\nProjekcija filma "Kad porastem biću Kengur" koja je trebalo da bude prikazana u nedelju, 20. maja u 20 sati, ispred kultnog bioskopa "Voždovac", otkazana je kako su naveli organizatori.\nFestival mladih bendova u Zemunu otkazan zbog lošeg vremena\n"DO NOVE PRILIKE" Ceca se oglasila povodom otkazanog koncerta u Nišu\nTENZIJE RASTU Kosovski zvaničnici otkazali učešće na skupu u Beogradu\nPredstavnici institucija u Prištini otkazali su učešće na Beogradskom bezbednosnom forumu, saznaje “Blic”. Nezvanično, hapšenje direktora kosovske policije za region Kosovske Mitrovice Nehata Tačija i dešavanja oko "Trepče" razlog su zbog kojih su se prištinski zvaničnici u poslednjem trenutku predomislili.\nSednica Skupštine u Arilju otkazana zbog nedostatka kvoruma\nSednica Skupštine opštine u Arilju danas nije održana zbog nedostatka kvoruma. Falio je jedan odbornik, pa su zasedanje odložili za utorak, kaže novi predsednik opštine Milan Nikolić.\nOtkazano puštanje hiljadu lampiona povodom rođendana Nikole Tesle\nPuštanje hiljadu lampiona u čast Teslinog rođendana koje je trebalo da bude održano večeras ispred hotela "Jugoslavija", po drugi put je otkazano, ovoga puta, zbog bezbednosti vazdušnog saobraćaja, navodi se u saopštenju organizatora.\nOTKAZANO puštanje u rad trafo-stanice kod Vranja\nZbog vanredne situacije u opštini Majdanpek, u kojoj je treći dan bez struje, vode i grejanja 8.000 ljudi, u Donjem Trebešinju kod Vranja otkazano je svečano puštanje u rad 400 kilovoltne transformatorske stanice.\nMilanović o nedolasku u Beograd: Prethodna vlast bi se ogradila od Šešelja, a ova - neće\nZbog događanja prethodnih dana u Srbiji predsednik Vlade Hrvatske Zoran Milanović potvrdio je danas da neće učestvovati na samitu šefova vlada centralne i istočne Evrope sa Kinom, koji se 16. decembra održava u Beogradu.\nHong Kong: Otkazano planirano glasanje o sledećem koraku protesta\nOrganizatori pro-demokratskog protesta otkazali su za danas planirano glasanje o sledećem koraku pokreta "Okupirajte centar", posle višenedeljnih demonstacija, sukoba sa policijom i pokušaj pregovora sa vlastima Hong Konga.\nNastavlja se podrška estrade: Haris Džinović takođe otkazao koncert


ZAKON O OSNOVAMA SISTEMA OBRAZOVANJA I VASPITANJA: Školama upućen dopis da postupe po Zakonu i izdaju rešenje o prestanku radnog odnosa zaposlenima koji su napunili 65 godina života i time ispunili uslov za penzionisanje\nMinistar prosvete, nauke i tehnološkog razvoja Mladen Šarčević uputio je nalog svim školama u Srbiji da odmah postupe po Zakonu o osnovama sistema obrazovanja i vaspitanja ("Sl. glasnik RS", br. 88/2017 - dalje: Zakon) i izdaju rešenje o prestanku radnog odnosa zaposlenima koji su napunili 65 godina života i time ispunili uslov za penzionisanje.\nMinistarstvo prosvete procenjuje da će se time osloboditi oko 900 radnih mesta, i da će Zakon "poslati" u penziju veliki broj direktora škola.\nIako je Zakon nedavno stupio na snagu ministar je sekretare i direktore škola podsetio da ga primenjuju, kako bi se stalo na put eventualnim zloupotrebama.\nŠarčević je još pre godinu dana pozvao direktore škola koji su ispunili uslov za penziju da oslobode mesta mladim kadrovima, ali su se mnogi o taj poziv oglušili uz obrazloženje da je reč o preporuci, odnosno mišljenju koje nije obavezujuće. U dopisu koji je krajem avgusta 2016. uputio na adrese direktora svih škola u Srbiji, ministar je naveo da "nije opravdano direktorima produžavati radni odnos do isteka mandata ako ispunjava uslove za prestanak radnog odnosa, tako da postupak izbora novog direktora treba blagovremeno sprovesti, odnosno raspisati konkurs najkasnije tri meseca pre ispunjavanja uslova za prestanak radnog odnosa". U dopisu stoji i da bi zakonsku mogućnost o zaposlenju i posle 65 godina života i najmanje 15 godina staža trebalo koristiti "samo izuzetno u slučajevima kada se radi o deficitarnim zanimanjima i kada nema mogućnosti za popunjavanje konkretnog radnog mesta sa liste tehnoloških viškova, odnosno sa tržišta rada".\nU nekim školama zloupotrebljavana je odredba iz Zakona o radu ("Sl. glasnik RS", br. 24/2005, 61/2005, 54/2009, 32/2013, 75/2014 i 13/2017 - odluka US), koja predviđa da se radni odnos može produžiti zaposlenima i posle 65 godina života, ako se poslodavac i zaposleni oko toga sporazumeju. Selektivna primena ovog člana dovela je do toga da su za neke direktore važili zakonski uslovi za penzionisanje, a za druge ne, a slično se dešavalo i sa nastavnicima.\n- Unija sindikata prosvetnih radnika je uvek bila na stanovištu da zaposleni koji napune 65 godina života treba da ide u penziju i svoja mesto prepuste mlađim kolegama, jer je pitanje koliko je čovek sposoban da radi u školi u tim godinama. S druge strane, na ta mesta mogu da se zbrinu tehnološki viškovi - kaže Dobrivoje Marjanović iz Unije sindikata prosvetnih radnika Srbije.\nOn potvrđuje da je u nekim školama odredba iz Zakona o radu zloupotrebljavana, jer su direktori preko "svojih" školskih odbora uspevali da produže mandat, ili su u sistemu ostavljali "svoje miljenike" iako su ispunili uslov za penziju.\n- Mi smo smatrali da nastavniku koji je tri godine razredni starešina nekom odeljenju, a koji usred školske godine napuni 65 godina, treba dozvoliti da izvede svoje odeljenje do kraja. Takođe, ukoliko je reč o deficitarnim kadrovima, bilo je logično da im se produži radni odnos dok se ne obezbedi zamena - kaže Marjanović.\nIzvor: Vebsajt Danas, V. Andrić, 11.10.2017.


Dr Joksimović: U ovom talasu epidemije kovid oboleli imaju daleko težu kliničku sliku nego ranije (VIDEO) | ZA media\nDr Joksimović: U ovom talasu epidemije kovid oboleli imaju daleko težu kliničku sliku nego ranije (VIDEO)\nPrema podacima Zavoda za javno zdravlje „Timok“ u Zaječaru, od poslednjih informacija u Boru se oporavilo 49 osoba, dok su zabeležena 34 nova slučaja virusa, te je tako 753 ukupan broj aktivnih slučajeva virusne infekcije na teritoriji grada.\nNa kovid odeljenjima Opšte bolnice u Boru hospitalizovano je 103 bolesnika, od kojih je 80 pozitivno na virus korona.\nU toku jučerašnjeg dana u kovid ambulantu “Metalurg” javila su se 32 pacijenta sa potencijalnim simptomima virusa, u ambulanti „Rudar“ zabeleženo 55 kontrolnih pregleda, dok je na prijemnim odeljenjima gradske bolnice zabeleženo 67 pregleda.\nNa čekanju je 50 rezultata prethodno uzetih briseva.\nU kovid sistemu su četiri odeljenja Opšte bolnice u Boru, a ova zdravstvena ustanova raspolaže dovoljnim količinama neophodnih medikamenata i opreme, rekao je u intervjuu za Za mediju dr Goran Joksimović, direktor bolnice:


SLS - Zvezda 'stotkom' vidala rane iz Čačka - Sportske.net\nSLS - Zvezda 'stotkom' vidala rane iz Čačka\nKošarkaši Crvene zvezde mt:s vratili su se na pobednički kolosek nakon poraza u Čačku. Crveno-beli bez problema stigli do trijumfa nad Zlatiborom.\nAlimpijevićeva ostavka odbijena, poraz u Čačku okarakterisan kao velika sramota!SLS - Nove kazne za Partizan i Zvezdu'Smena trenera u Zvezdi' - Oglasio se Čović!Janakopulosu dosta "Cirkus lige", predlaže da neko od Srba preuzme kontrolu nad Evroligom!Svi alarmi uključeni, Čović smenjuje Alimpijevića i vraća bivšeg trenera?\nAktuelni šampion Srbije arhivirao je poraz u Čačku i bez ikakvih problema stigao do trijumfa u duelu sa Zlatiborom.\nCrvena zvezda mt:s savladala je tim iz Čajetine rezultatom 102:64 (30:19, 18:12, 29:22, 25:11) u drugoj utakmici 4. kola Grupe A Super lige Srbije.\nTrener Dušan Alimpijević ni večeras nije mogao da računa na Pera Antića i Ognjena Dobrića, ali njihov izostanak nije predstavljao problem u duelu sa objektivno slabijim rivalom.\nSvi ostali igrači koji su se našli u protokolu dobili su šansu da igraju, pa je minutaža bila ravnopravno raspodeljena kako bi i potrošnja bila manja.\nVeć nakon prve četvrtine dalo se zaključiti u kom će pravcu ići večerašnja utakmica u hali "Aleksandar Nikolić", a do poluvremena domaćin je imao 17 poena prednosti.\nNišta se nije promenilo u nastavku jer je Crvena zvezda i druge dve četvrtine rešila u svoju korist i rutinski stigla do trećeg trijumfa u prvoj fazi domaćeg prvenstva.\nNajefikasniji u timu Dušana Alimpijevića bio je Nikola Jovanović sa 17 poena i 6 skokova, a pratili su ga Filip Čović (14 pts, 5 as), Branko Lazić (12 pts, 3 sk, 4 as), Marko Kešelj (11 pts, 4 sk, 4 as), Alen Omić (10 pts, 9 sk) i Tejlor Ročesti (10 pts, 8 as).\nU poraženom sastavu najefikasniji je bio Nemanja Simonović sa 15 poena, dok su po trinaest postigli Mladen Pantić i Dragoslav Papić.\nU narednom kolu Crvena zvezda mt:s gostuje ekipi Tamiša u Pančevu, a zatim slede uzvratni mečevi grupne faze takmičenja.


SIPA u Sarajevu uhapsila 12 osoba zbog utaje poreza\nNaslovnica NAJNOVIJE Hronika SIPA u Sarajevu uhapsila 12 osoba zbog utaje poreza\nSinoć je u velikoj akciji SIPA-e izvršena velika akcija pretresa mnogih ugostiteljskih objekata i drugih lokacija zbog utaje poreza.\nNakon višemjesečne istrage Tužilaštva KS i Državne agencije za istrage i zaštitu, pripadnici SIPA-e uhapsili su 12 osoba zbog krivičnih djela porezna utaja, zloupotreba položaja ili ovlasti i računarsko krivotvorenje.\n“Među osobama koje su uhapšene su uglavnom vlasnici sarajevskih ugostiteljskih objekata i odgovorne osobe firmi koje su se bavile servisiranjem fiskalnih kasa”, navode u zajedničkom saopćenju Tužilaštva KS i SIPA-e.\nPripadnici SIPA-e su uz asistenciju inspekcije izvršili pretres i u nekim od lokala u Sarajevo City Centru (SCC).\nPrema našim saznanjima, oduzeti su računari i drugi predmeti koji će koristiti u istrazi.\nU toku jučerašnjeg dana a u sklopu akcije kodnog naziva „Kasa“ izvršeni su pretresi na 30 lokacija na području Kantona Sarajevo.\nMedu osobama koje su lišene slobode su uglavnom vlasnici sarajevskih ugostiteljskih objekata i odgovorne osobe firmi koje su se baville servisiranjem fiskalnih kasa. Prema informacijama izvršen je pretres sarajevskih objekata “Vatra”, ”Metropolis”, restoran “Una”, “Kibe” “Luka”.\nKako nezvanično saznajemo, u akciji je uhapšen Nedim Čedić, vlasnik sarajevskog lokala “Vatra”.\n“Nakon kriminalističke obrade u SIPA-e, osumnjičeni će uz izvještaj o počinjenom krivičnom djelu biti predati u nadležnost Tužilaštva KS na daljnje postupanje”, navodi se u saopćenju Tužilaštva KS.


30. новембра 2018. Ludi svet, Sport\nSkoro 250 učesnika polumaratona u Ženšenu je diskvalifikovano, nakon što su pomoću saobraćajnih kamera uhvaćeni da varaju, prekraćujući trku prečicama ili pokušavajući da se uključe na polovini trke. Trojica su uhvaćena u pokušaju da se pred kraj uključe u trku, dok je osamnaestoro učesnika nosilo lažne oznake. Njima preti doživotna zabrana učešća, a oni koji su koristili prečice dve godine neće moći da se takmiče. Ukupno 258 učesnika je snimljeno kamerom kako koriste prečice kroz žbunje izbijajući na susednu ulicu, umesto da trče utvrđenom rutom i naprave polukružno skretanje. Organizatori tvrde da su na taj način trčali barem dva do tri kilometra manje od uobičajenog 21 kilometra.


Raspravu o amandmanima obeležile su pauze u radu i polemika poslanika SNS i DS, nakon što je poslanik naprednjaka Aleksandar Marković rekao da ga jedan opozicioni poslanik „neodoljivo podseća na lidera HDZ Tomislava Karamarka“.\n„To što se jedan narodni poslanik poredi sa političarem iz susedne zemlje i to sa čovekom koji vodi jednu veliku stranku u susednoj državi, za nekoga ovde je vređanje“, rekao je Babić.\n„Nje ni čudo što su vaši rezultati takvi kakvi jesu i što ste među 10 najnesposobnijih vlada na svetu, i to ne po vašoj oceni nego po zvaničnim podacima. Vi imate neku vašu autoprojekciju da ste sposobni…“, rekao je Veselinović.\n„Uvek je lepo čuti kada se pripadnici bivšeg režima, svakako najnesposobnijeg i jednog od najkorumpiranijeg režima koje smo ikada imali, autora pljačkaške privatizacije, ljudi koji su ostavili preko 400.000 ljudi bez radnih mesta, uništili privredu, ne slažu sa procenom gradjana Srbije“, rekao je Vulin.